Grad Novi Pazar - Ministar Đorđević: „Saradnja sa Novim Pazarom još bolja, želimo da smanjimo broj nezaposlenih“\nMinistar Đorđević: „Saradnja sa Novim Pazarom još bolja, želimo da smanjimo broj nezaposlenih“\nU organizaciji Ministarstva za rad, zapošljavanje, boračka i socijalna pitanja Republike Srbije i Grada Novog Pazara, održana je javna rasprava u vezi sa Predlogom strategije za sprečavanje i zaštitu dece od nasilja za period od 2020. do 2023. godine.Ovim povodom sa gradonačelnikom Nihatom Biševcem se sastao i javnoj raspravi prisustvovao resorni ministar Zoran Đorđević, koji je potom obišao filijalu Nacionalne službe za zapošljavanje i Republičkog zavoda za penzijsko i invalidsko osiguranje. Svoju sledeću posetu Novom Pazaru ministar je najavio za januar.\n“Današnja javna rasprava i napori Ministarstva da u fokus javnosti plasira ovu temu i njome se bavi, potvrđuje brigu za kvalitet života građana, u ovom slučaju – onih najmlađih. Ministar je upoznat sa prilikama kao i sa izazovima sa kojima se naš grad suočava, kako bi smo zajednički definisali na koji način nam može biti pružena konkretna podrška. U narednom period očekuje nas još kvalitetnija saradnja”, rekao je gradonačelnik Biševac.\nMinistar za rad, zapošljavanje, boračka i socijalna pitanja Zoran Đorđević naveo je da je Ministarstvo izradilo nacrt Strategije u skladu sa Konvencijom o pravima deteta Ujedinjenih Nacija, istakavši kao osnovni princip poštovanje i primenu prava deteta sadržanih u ovoj Konvenciji. Prema njegovim rečima, izgradnja politike i mera usmerenih ka sprečavanju i suzbijanju nasilja nad decom jedan je od prioriteta javnih politika Republike Srbije. Rad službi u Novom Pazaru ocenio je kao izuzetan i najavio još intenzivniju saradnju.\n“Dolazim rado u grad koji simbolizuje gostoljubivost. Želeo sam da se uverim u kvalitet rada ustanova koje su u mojoj nadležnosti i koje su mogućnosti da saradnju unapredimo. U narednoj godini Novi Pazar će biti deo spectra izuzetno kvalitetnihh projekata, koji za građane donose konkretno dobro. Bavićemo se, da budem konkretan i smanjenjem nezaposlenosti u vašem gradu i moramo da radimo na tome da buduća ekonomska strategija Srbije obuhvati i Novi Pazar”, kazao je minister Đorđević.\nDirektor Pio fonda Mirsad Abdurahmanović ocenio je današnju poisetu ministra višestruko korisnom i podsetio da penzionere od januara očekuje povećanje penzija za 5,4 odsto.


Marković-Li Kećinang: Dinamika radova i rezultati odlični - Vijesti.me\nRAZGOVOR PREMIJERA I PREDSJEDNIKA DRŽAVNOG SAVJETA KINE\nCrna Gora i Kina zainteresovane su da po završetku prve, prioritetne dionice autoputa Bar – Boljare, bude nastavljena gradnja narednih dionica, po modelu javno-privatnog partnerstva države Crne Gore i zainteresovanih kineskih kompanija.\nTo je saopšteno nakon razgovora crnogorskog premijera Duška Markovića i predsjednika Državnog savjeta Kine Li Kećijanga.\nPremijeri Marković i Li su na sastanku organizovanom u okviru Šestog samita Kine i 16 država Centralne i Istočne Evrope koji se održava u Budimpešti, zajednički zaključili da projekat autoputa dobro napreduje.\nOcijenjeno je da predstavlja primjer uspješne saradnje dviju država i vlada i zaključili da i Crna Gora i Kina vide značajan prostor za produbljivanje saradnje, posebno u oblastima energetike, saobraćaja, turizma i poljoprivrede.\n„Mi smo ostvarili značajan napredak na polju infrastrukture što nam utire put za uspješnu saradnju na drugim poljima. Vlada Kine će ohrabriti naše kompanije da intenzivno sarađuju sa Crnom Gorom“, kazao je Li.\nOn je istakao da je Kina zainteresovana za saradnju sa Crnom Gorim i na ostalim kapitalnim infrastrukturnim projektima.\nMarković se zahvalio predsjedniku Državnog savjeta Kine na ličnom angažmanu rekavši da su izvanredni rezultati kompanije CRBC na gradnji autoputa zavrijedili simpatije šire crnogorske javnosti.\n"Li se zahvalio Markoviću na podršci Crne Gore Mehanizmu 16+1 i čestitao na rezultatima koje je Vlada Crne Gore ostvarila u prvoj godini mandata pri čemu je posebno istakao respektabilan ekonomski rast koji je iznad prosjeka mnogih evropskih država", kaže se u saopštenju.\nMarković se ranije danas sastao sa predstavnicima kompanija CCCC i CRBC.\nNa sastanku na kojem je delegaciju CCCC/CRBC-a predvodio potpredsjednik i vodeći inžinjer kompanije CCCC, Sung Źju zaključeno je da projekat autoputa napreduje odlično, da su i dinamika radova i ostvareni rezultati izvanredni i da su i Vlada Crne Gore i kompanija CCCC i njena „kćerka“ kompanija CRBC zainteresovane da nastave saradnju po modelu javno-privatnog partnerstva.\n"U tom kontekstu dogovoreno je formiranje posebnog zajedničkog tima koji bi otvorio razgovore o aspektima saradnje kako bi izgradnja naredne dionice autoputa mogla početi odmah po završetku prve dionice", kaže se u saopštenju.\nCrnogorska strana na sastanku je istakla zainteresovanost da sa Kinom razmotri i izgradnju obilaznice oko Tivta i mosta preko Veriga.


Ruski prijatelj na čelu američke trgovine - 07.12.2016, Sputnik Srbija\nRuski prijatelj na čelu američke trgovine\nNovoizabrani američki predsednik Donald Tramp je prošle nedelje najavio da će Vilbur Ros biti novi šef Sekretarijata za trgovinu SAD. Sedamdesetdevetogodišnji... 07.12.2016, Sputnik Srbija\nvesti, ekonomija, svet, donald tramp, vilbur ros\n© AFP 2022 / Don EMMERT Donald Tramp i Vilbur Ros\nNovoizabrani američki predsednik Donald Tramp je prošle nedelje najavio da će Vilbur Ros biti novi šef Sekretarijata za trgovinu SAD. Sedamdesetdevetogodišnji milijarder veoma dobro poznaje ruske poslovne elite.\nKralj bankrota i republikanski savetnik\nRos je istaknuti investitor, bankar i specijalista za antikrizni menadžment. Tokom predsedničke kampanje bio je savetnik Donalda Trampa za ekonomska pitanja.\n„Vilbur Ros je šampion američke privrede i zna kako da pomogne kompanijama da uspeju. On je jedan od najboljih pregovarača koje sam ikada sreo, autor ’Umetnosti dogovora‘“, rekao je Tramp.\nRosovo bogatstvo se, prema „Forbsu“ i „Blumbergu“, procenjuje na između 2.5 i 2.9 milijardi dolara. Kupovao je učešća u kapitalu propalih firmi, restruktuirao ih, a zatim vraćao na tržište gde su ostvarivale profit. Zato mu je korporativna Amerika dala nadimak kralj bankrota.\n„Njujork magazin“ je tog milijardera 2004. godine opisao kao „upornog (ili bučnog, u zavisnosti od toga sa koje strane stola sedite) pregovarača“.\nRos je počeo da ulaže sredstva u propale kompanije tokom 1997. godine kada je i formirao investicioni fond. Kasnih devedesetih godina prošlog veka je intenzivirao aktivnosti investiranja usled talasa bankrotstava velikih američkih korporacija.\nGodine 2000. Ros je svoj investicioni fond odvojio od Rotšildovog i nastupio samostalno kao fond „VL Ros“, koji je privukao preko 440 miliona dolara. Godine 2006. milijarder je posao prodao investicionom gigantu „Invesko“, ali je ostao jedan od direktora fonda.\nTramp i Ros su prve poslovne kontakte ostvarili početkom osamdesetih godina prošlog veka kada se današnji američki predsednik našao u veoma teškoj finansijskoj situaciji. Poverioci Trampovog lanca kazina „Tadž Mahal“ pokušali su da restruktuiraju kompaniju, uključujući i uklanjanje imena Tramp iz naziva firme. U to vreme Ros je bio savetnik poverilaca i njegov stav je pomogao Trampu da sačuva brend i posao.\nRos je takođe bio savetnik za privatizaciju Rudolfa Đulijanija dok je bio gradonačelnik Njujorka u periodu 1994. do 2001. godine.\nRosovi odnosi sa Rusijom\nTokom devedesetih godina prošlog veka Ros je bio savetnik Bila Klintona za američko-ruske trgovinske odnose. Bio je član upravnog odbora investicionog fonda SAD-Rusija (TUSRIF). Fond je osnovan 1995. godine i u saradnji sa Američkom agencijom za međunarodni razvoj (USAID) organizovao je investicije u rusku privredu. TUSRIF je ulagao najviše u medije, proizvodnju robe široke potrošnje, maloprodaju, finansijske usluge, IT i telekomunikacije. Prema zvaničnim podacima, fond je za 17 godina u Rusiju investirao preko milijardu dolara.\nFond je u Rusiji upravljao „Delta kapital menadžmentom“. Godine 2004. ruska „Delta banka“ kao deo fonda kupljena je od strane „Dženeral elektriksa“. Tokom 2005. godine „Delta kredit“, još jedna ruska banka kojom je upravljao fond, postala je deo sistema „Sosijete ženeral banke“.\nOba posla je organizovao Kiril Dimitrijev koji je trenutno na mestu direktora Ruskog direktnog investicionog fonda (RDIF). Godine 2011. Dimitrijev je organizovao prezentaciju fonda pred grupom privrednika, među kojima je bio i Vilbur Ros.\n11 Novembar 2016, 16:56\nU intervjuu datom „Fajnenšel tajmsu“ prošlog meseca, Dimitrijev je predložio da se ljudi poput Rosa nađu u novoj predsedničkoj administraciji kako bi doprineli normalizaciji odnosa sa Rusijom.\n„Takvi ljudi bi bili sjajni za biznis, jer biznis voli da na visokim pozicijama vidi ljude koji su bili uspešni u poslu“, rekao je on, ukazujući posebno na Rosa.\nU junu 2016. godine, komentarišući moguće posledice glasanja o „bregzitu“, Ros je rekao da „bregzit“ može da pokrene proces ublažavanja sankcija Brisela prema Moskvi.\nRos je sa ruskim korporacijama sarađivao i kada je bio potpredsednik upravnog odbora „Banke Kipra“. U to vreme Ros je bio blizak Vladimiru Stržalkovskom, koji je u periodu od 2008. do 2012. godine bio generalni direktor korporacije „Nornikel“, ruske kompanije za proizvodnju nikla i paladijuma.\nPrema Stržalkovskom, Ros je iskusni stručnjak za trgovinu i veliki investitor.\n„Rosov stav prema Rusiji je uvek bio dobar. Nikada nije imao predrasude o Rusiji i ruskim privrednicima“, izjavio je Stržalkovski.\nDirektor „Renova grupe“ zadužen za strateške projekte Maksim Goldman sarađivao je sa Rosom u „Banci Kipra“. Okarakterisao ga je kao promišljenog i iskusnog investitora sa izuzetnim radnim sposobnostima.


9.maj Dan Evrope obeležen je i ugradskoj biblioteci „Dositej Obradović“ u Novom Pazaru posetom srednjoškolaca. Organizovano je predavanje o EU i razgovor o prednostima učlanjenja Srbije u evropsku zajednicu naroda, a srednjoškolci su mogli da pitaju sve što ih je zanimalo na ovu temu.\n„Već tradicionalno proslavljamo 9.maj-Dan Evrope. Kao biblioteka članica mreže „EUTEKA“ dužni smo da obaveštavamo građane o svim temama vezanim za EU. Danas su nam gosti bili učenici Gimnazije i ideja je bila da njima predstavimo naš EU kutak“, kaže Binela Fetahović, bibliotekarka.\nIzložbom zavičajnih pisaca, koja je priređena za ovu priliku, naznačena je i mogućnost kulturnog doprinosa svih naroda učlanjenjem u Evropsku zajednicu.\nSvečanosti u Muzeju savremene umetnosti u Beogradusu prisustvovali predstavnici grada Novog Pazara i narodne biblioteke „Dositej Obradović“.


BIH OZBILJNO ZAOSTAJE U DIGITALIZACIJI I E-UPRAVI | Hayat.ba\nBIH OZBILJNO ZAOSTAJE U DIGITALIZACIJI I E-UPRAVI\nZa razliku od zemalja regiona, a posebno Evropske unije, Bosna i Hercegovina ozbiljno zaostaje kada je riječ o digitalizaciji i e-upravi i ukoliko želimo da uhvatimo korak s vremenom nadležne institucije treba što prije da posvete posebnu pažnju ovom pitanju kako bi se olakšalo građanima te stvorili uslovi za razvoj ekonomije u BiH.\nAdis Muhović, izvršni direktor Centra za politike i upravljanje, kaže da je Bosna i Hercegovina daleko u odnosu na Evropsku uniju kada je riječ o digitalizaciji i elektronskoj upravi, te da se već danas, ukoliko postoji volja, može krenuti u te procese.\nKad jednom digitalizujete sistem, on postaje transparentan i automatizovan. Nema više ‘upisao dijete u vrtić preko štele’ ili ‘dobio termin kod doktora preko štele’, itd. Brojne su prednosti elektronske uprave koja kod nas nije ni na počecima. Recimo, UIO pruža elektronske usluge i nešto Poreska uprava Federacije BiH, dok ostale institucije – ništa”, rekao je Muhović.\nKada je riječ o digitalizaciji i e-upravi u Bosni i Hercegovini, možda najbolje pokazuje primjer elektronskog potpisa koji za razliku od zemalja regiona, a posebno Evropske unije, praktično i ne postoji. U ovom trenutku BiH i ima i nema preduslove za korištenje elektronskog potpisa s obzirom na to da je zakon koji reguliše ovu oblast donesen još 2006. godine i neophodne su njegove izmjene. U suštini, zakonski okvir za izdavanje sertifikata za kvalifikovani elektronski potpis na nivou BiH već postoji, međutim u ovom trenutku jako malo privrednih subjekata, a posebno institucija, je zainteresovano za dobijanje takvog sertifikata, pišu Nezavisne.\nMi smo Zakon o elektronskom potpisu na nivou BiH usvojili 2006. godine. Međutim, tek prije dvije godine stvorene su sve pretpostavke za izdavanje sertifikata za kvalifikovani elektronski potpis. Firma koja je ovlaštena da izdaje te sertifikate je ‘Halcom’ iz Sarajeva, ali koliko sam upoznat samo jedna banka je trenutno počela da koristi kvalifikovane potpise za svoje interne potrebe i za potrebe pružanja usluga svojim klijentima”, rekao je Haris Hamidović, šef sigurnosnog IT sistema pri MKF/MKD EKI Sarajevo i ovlašteni sudski vještak za informaciono-tehničke sisteme.\nOn ističe da elektronski potpis, kao i elektronske usluge generalno mogu značajno doprinijeti razvoju ekonomije u BiH, ali pod uslovom da taj proces prate i institucije jer najveći benefit u svemu tome je upravo ta e-uprava, koja građanima omogućava da ostvaruju svoja prava i završavaju poslove bez odlazaka na nekoliko šaltera.\nOno što je trenutno još jedan od problema u BiH je i različito viđenje BiH i entiteta po pitanju elektronskog potpisa. Recimo, Republika Srpska ima svoj Zakon o elektronskom potpisu, međutim on se praktično i ne primjenjuje, a u parlamentu BiH već godinama se pokušava usvojiti zakon o elektronskoj identifikaciji i uslugama povjerenja za elektronske transakcije, međutim do danas to još nije urađeno.\nU Republici Srpskoj zakon u vezi s elektronskim potpisom se ne primjenjuje, ne znam zašto. U nedostatku elektronskog potpisa nismo u mogućnosti da komuniciramo sa sudovima elektronskim putem, a to bi nam uštedjelo vrijeme pa i troškove. Umjesto da postoji mogućnost da sudovi elektronskim putem na zakonit način potvrde prijem pošte, podnesaka i slično, mi moramo ići u sud, vidjeti da li je nešto i gdje predato, gdje je dostavnica, ko je primio, itd. Elektronski potpis bi nam umnogome unaprijedio rad”, rekao je Branislav Rakić, predsjednik Advokatske komore Republike Srpske.


Asfaltiranje jedne trake stare pijace polovinom novembra ove godine - www.025.rs\nHomeAPATINAsfaltiranje jedne trake stare pijace polovinom novembra ove godine\nAsfaltiranje jedne trake stare pijace polovinom novembra ove godine\n20/10/2017 redakcija APATIN, DRUŠTVO, EKONOMIJA, POLITIKA 0\nRadovi na staroj pijaci teku po planu. Nakon što su uklonjeni objekti koji su ružili ovaj deo grada, završeno je postavljanje trotoara kao i prilazi do samih kuća, a na potezu između trotoara i ceste napravljeni su parkinzi i posađene zelene površine.\nDanas se na ovom apatinskom gradilištu medijima obratio pomoćnik predsednika opštine Apatin za investicije Jevto Milojević od koga smo saznali da je dogovorena investicija u vrednosti od 5,5 miliona dinara koja će se finansirati iz budžeta opštine Apatine, a kojom će biti asfaltirana jedna traka od ulice Dimitrija Tucovića do ulice Stanka Opsenice. Za ovu godinu to će biti sve što se tiče radova na ovom gradilištu, dok se kompletan završetak očekuje do kraja aprila sledeće godine.\nProjekat po kom se sprovodi ova investicija je nasleđen od predhodne vlasi koja je vrednost iste procenjivala na 40 miliona dinara. Od g. Milojevića smo saznali da se trenutno radovi nalazi na polovini, te da su do sada koštali oko 15 miliona, što će ovim tempom do završetka radova omogućiti uštedu od oko 10 miliona dinara.\nSombor domaćin osmih susreta „matica -dijaspora“\nNovu sezonu manifestacija i događaja Turistička organizacija opštine Apatin započinje dočekom „Pravoslavne“ nove godine. Ove godine imam i privatno i […]\nU ponedeljak, 2. jula, u organizaciji Sportskog saveza opštine Apatin, započela je besplatna škola plivanja za decu koja žive na […]\nKupusincima pripao komšijski derbi\nPrethodnog vikenda u Međuopštinskoj ligi 1. razred igran je komšijski derbi u kojem je Partizan u Kupusini pobedio Jedinstvo sa […]


četvrtak, 21. sep 2017, 20:00\nGrupa novinara iz Srbije, među njima i ekipa RTS-a, nedavno je posetila Iran, gde je imala razgovore u Ministarstvu kulture te zemlje i obišla nekoliko redakcija.\nProšlog četvrtka emitovali smo prvi deo priče o Iranu, a drugi deo posvećen je mogućnostima unapređenja saradnje te zemlje i Srbije, o čemu govore predsednica Grupe iransko-srpskog prijateljstva u Parlamentu, Parvaneh Salahsouri i ambasador Srbije u Teheranu Dragan Todorović.\nTurizam u Iranu doživljava pravi bum, pa ćemo prikazati samo mali deo onoga što turisti mogu da vide kad dođu u tu veliku zemlju. U Teheranu smo obišli Golestan palatu, najstariji spomenik u glavnom gradu Irana, Veliki bazar, Muzej dragulja, most Tabjat, spomenik Azadi, toranj Milad.\nU emisiji govorimo i o životu u Teheranu, saobraćaju, iranskoj hrani. U Širazu beležimo Vakil džamiju, bazar i hamam, tvrđavu Karim Kana, kao i mauzolej poznatog iranskog pesnika Hafiza, koji je rođen u tom gradu, poznatom po pesnicima, vinu i cveću.\nBiser među oko milion kulturno-istorijskih spomenika Irana je Persepolis, ceremonijalna prestonica imperije Ahemenida, odnosno Prvog persijskog carstva, iz šestog veka pre nove ere.\nUrednica emisije je Branka Kerkez\n2 Vizionari naučne fantastike: Ajzak Asimov\n3 Crno ili belo\n5 Invazija trećih bića


NOVI POLITIČKI POTRES U RS-u: Dodik ima pakleni plan, nakon povlačenja iz Predsjedništva BiH, planira preuzeti novu funkciju, kakve je uloge namijenio Cvijanovićki i Stevandiću!? - Inportal\n5 Maja, 2021 5 Maja, 2021 inportal\t0 Comments\tcvijanovic, dodik, nove funkcije, stevandic\nDodik namjerava da napusti poziciju člana Predsjedništva BiH (na kojoj je doživio teški politički potop) i postane premijer, ali još nije odlučeno da li će se to desiti u junu ili septembru, iako je septembar logičniji, piše na svom blogu novinar Slobodan Vasković.\n-Dodik je definitivno donio odluku da prezume premijersku poziciju (što ne znači da je neće promijeniti, jer odluke mijenja češće nego čarape) iz dva razloga: Prvi je što se dokopao nešto potrebnih para, nakon što je teško zavalio Republiku Srpsku na Londonskoj berzi, prodajući njene akcije za 300 miliona evra po zelenaškim kamatama od 5,02%.\nDa bi Režim Republike Srspke, bez većih turbulencija dočekali opšte izbore u oktobru 2022. godine, potrebno im je najmanje 1,5 milijardi KM. Međutim, ukoliko namaknu 1,2 milijardi, koliki je deficit za 2020. godinu, može se reći da će uspjeti do izbora održati likvidnost.\nDrugI, takođe, bitan razlog zbog kojeg Dodik planira da se vrati na poziciju premijera jesu istraživanja jedne renomirane Agencije koja su pokazala da je njegov rejting u kategoriji smeće, a da mu ni stranka ne stoji mnogo bolje; Poraz na izborima 2022. godine, prema istraživanjima te Agencije, ukoliko se nastavi trend pada rejtinga je neminovan i doživjeće debakl.\nUpitan je jedino Nenad Stevandić, kojeg Dodik posljednjih mjeseci ne može “očima da vidi”, jer mu ta “avet” podmeće klipove gdje god može u, ionako, poprilično sasut unutrašnji mehanizam Sekte.\nZa kraj – Dodik će se kandidovati za predsjednika RS, a Željka Cvijanović je najbliža nominaciji za člana Predsjedništva BiH, iako je kandidat i Zoran Tegeltija.\nDodikova i ona koju predvode Lukač, Tegeltija i Cvijanović i kojoj Dodik, bez ikakve rasprave, mora ustupiti jednu od inokosnih kandidatura, piše Vasković.\n← U Tuzli se otvoreno govori o vezama pojedinih policajaca s kriminalnom grupom Beriza Kabilovića\nTužilaštvo BiH PROVODI TORTURU nad povratnicima u gradu u kojem je ubijeno 3963 Bošnjaka! →\nVlada TK još uvjek stabilna: Dio SDP-a se usprotivio koaliciji sa PDA\n12 Decembra, 2020 12 Decembra, 2020 inportal\t0\n22 Marta, 2021 22 Marta, 2021 inportal\t0\nSLOVENAC KOJI JE OTKRIO SKANDALOZNI NON-PAPER PRIZNAO HADŽIFEJZOVIĆU: Janša nije autor, ali je poštar! Dodik je znao!\n17 Aprila, 2021 17 Aprila, 2021 inportal\t0


Zapad vreba novog pregovarača Prištine: Tačiju odzvonilo?\nV. B. 28. maja 2018. 15:58\nNemačka više ne želi Tačija kao pregovarača jer im je uhapsio nekoliko njihovih operativaca i tako im diskreditovao službu bezbednosti, a sve države su na te stvari osetljive, ocenjuje za Sputnjik analitičar Dušan Janjić.\nNi albanska opozicija, a izgleda ni Nemačka, ne žele da se Hašim Tači, predsednik takozvane države Kosovo, nađe s druge strane stola kada dođe vreme da se potpiše pravno obavezujući sporazum sa Beogradom.\nZašto se ni Albancima ni strancima ne sviđa ideja da Tači vodi dijalog o postizanju pravno obavezujućeg sporazuma sa Beogradom i koga bi Zapad voleo da vidi umesto njega?\nAnalitičar Dušan Janjić smatra da je sve ovo pokazatelj da se još ne zna šta je dogovoreno u okviru zemalja Kvinte, jer ova grupa treba zapravo da se bavi pregovorima i ko će biti glavni pregovarači u tom procesu.\n„Do sada je važilo da je to predsednik. Argument za to je bio da ti razgovori treba da budu politički i da ih vode ljudi koji su oslobođeni od izvršne vlasti i drugih obaveza, kako bi ovaj posao obavili što efikasnije. Takođe je bilo bitno i da to budu kadrovi koji mogu da preuzmu političku odgovornost da sve što bude postignuto prenesu na izvršne organe“, objašnjava Janjić.\n„Dakle, ova vest vezana za Tačija nam govori da još nema dogovora. Ako govorimo o ličnosti, Nemačka ne želi Tačija i ta je stvar odavno poznata, jer im je uhapsio nekoliko njihovih operativaca i tako im diskreditovao službu bezbednosti, a sve države su na te stvari osetljive. Ako dodamo priče koje se razvijaju u nemačkom i evropskom parlamentu, a tiču se hapšenja ’gulenista‘ nedavno na Kosovu, pronosi se teza da je Tači previše vezan za Turke. Lično ne verujem u tu priču jer isporučenje ’gulenista‘ očigledno nije išlo bez koordinacije sa Amerikom“, objašnjava Janjić.\nŠto se tiče kosovske opozicije, Janjić napominje da se nije ništa novo čulo, ali dodaje da ako bi se desilo da predsednici ne vode ove pregovore, to bi značajno promenilo stanje stvari.\n„Ukoliko predsednici ne budu pregovarači, to onda znači da ne može da bude ni novog formata pregovora na način koji je najavljivan“, kaže Janjić.\nOn smatra da Tači neće biti pregovarač jedino ako bude smenjen. Odnosno, ako dođe do izbora na Kosovu, a raspored snaga bude takav da u parlamentu većina bude za smenu predsednika.


Državni sekretar Ministarstva zdravlja Vlade Republike Srbije i predsednik Nacionalnog koordinacionog tima za imunizaciju Mirsad Đerlek izjavio je da će danas, prvog dana masovne revakcinacije u Srbiji, približno 6.000 građana primiti drugu dozu vakcine protiv koronavirusa.\nĐerlek je u Belekspo centru, gde je danas otvoren treći punkt za masovnu vakcinaciju u prestonici, naglasio da je za svakog građanina sačuvana druga doza vakcine.\nOn je ukazao na to da se danas širom Srbije daju prve i druge doze vakcine protiv koronavirusa i da je zato potrebno otvarati vakcinalne punktove van zdravstvenih ustanova, kao što je Belekspo centar.\nCilj je da budemo brzi i efikasni jer jedino tako možemo postići pozitivan efekat u borbi protiv COVID-19, naglasio je državni sekretar.\nOn je naveo da se više od milion ljudi u Srbiji prijavilo za vakcinaciju preko portala eUprava, a da je više od 540.000 građana primilo vakcinu protiv COVID-19.\nU sprovođenju imunizacije, kako je objasnio, treba se pridržavati operativnog plana i prioritetnih grupa, a cilj je da se završi vakcinacija starijih od 75 godina i starijih od 65 godina sa pridruženim bolestima koji spadaju u najugroženije grupe.\nPrema njegovim rečima, sve više građana se prijavljuje za vakcinaciju preko portala eUprava jer su shvatili da je vakcina jedini spas i da se samo masovnom imunizacijom protiv koronavirusa mogu sačuvati zdravlje i životi.\nMislim da ćemo uspeti ono što smo zacrtali – da što pre dođemo do kolektivnog imuniteta. Suština je da u što kraćem periodu vakcinišemo što više ljudi kako bismo mogli da stavimo epidemiju pod kontrolu, naglasio je Đerlek.\nOn je rekao da, zahvaljujući ozbiljnoj državnoj politici, kada je na svetskom tržištu teško izboriti se za jednu dozu vakcine, Srbija dobija dovoljne količine da može da sprovede masovnu imunizaciju.


RTV Puls | ŠVEDSKA ZA VRAĆANJE VIZA SRBIJI I REGIONU\nŠVEDSKA ZA VRAĆANJE VIZA SRBIJI I REGIONU\nSTOKHOLM, 30. januar - Švedski ministar za migracije i politiku azila Tobijas Bilstrom založio se za ponovno uvođenje viza građanima regiona, uključujući Srbiju, o čemu je obavestio vlade zemalja članica EU, javili su švedski mediji.\nBilstrom se zalaže da se građanima Srbije, Albanije, BiH, Kosova, Makedonije i Crne Gore ponovo uvedu vize prilikom putovanja u EU, i ocenjuje da je neprihvatljivo da hiljade osoba iz Srbije i susednih zemalja traže azil u Švedskoj, piše list "SidSvenskan".\n"Oni navode siromaštvo i nemogućnost zaposlenja kao razlog što su tu došli. To nikada nije bila osnova za odobravanje azila", kazao je švedski ministar.\nOn je najavio da će švedska vlada uskoro pooštriti politiku prema azilantima, sa ciljem da se ona učini pravednijom i korektnijom. Kao moguću meru, zbog sve većih finansijskih problema, on je naveo uvođenje zakona prema kojem bi neko ko traži azil morao da nađe zaposlenje pre nego što dovede svoju porodicu u Švedsku.\nBilstrom navodi da Švedska troši velike količine novca na osobe koje su već dobile negativne odgovore na zahtev za azil, ali se i dalje nalaze u toj zemlji. Očekuje se da će samo ove godine u Švedskoj azil zatražiti skoro 54.000 ljudi, od čega 15.000 do 20.000 iz Sirije, a Švedska trenutno ima problem da obezbedi stambeni prostor za sve tražioce azila, navodi list.\nS tim u vezi, Bilstrom smatra da i ostale zemlje evropskog bloka moraju ozbiljnije da se pozabave problemom sve većeg priliva izbeglica iz Sirije. Budući da je u Švedskoj sve više Sirijaca koji traže azil, broj azilanata iz drugih zemalja kojima će azil biti odobren moraće da bude manji, navodi švedski list.


:: Naslovna strana > Arhiva vesti > Ministar Velimir Ilić podržao konzorcijum domaćih firmi\n19.10.2004. Ministar Velimir Ilić podržao konzorcijum domaćih firmi\nMinistar za kapitalne investicije Velimir Ilić izjavio je za novosadski Dnevnik da\nUskoro počinju radovi na deonici Novi Sad - Beška\nEvropska banka za obnovu i razvoj (EBRD) juče je odobrila deo sredstava za izgradnju deonice autoputa od Novog Sada do Beške. Pripremni radovi počeće narednih dana, izjavio je juče na konferenciji za novinare ministar za kapitalne investicije Velimir Ilić. On je istakao i da će sve firme koje budu angažovane u izgradnji mosta preko Dunava kod Beške morati da ispunjavaju stroge kriterijume EBRD, jer će ona i finansirati taj projekat sa 52 miliona evra.\nIlić je, međutim, izrazio uverenje da će Vlada Srbije uspeti da izdejstvuje da se na tom poslu angažuje i konzorcijum domaćih firmi. Kao kljušni razlog što domaće firme ne ispunjavaju kriterijume Ilić je naveo njihovu prezaduženost, pa EBRD strahuje da bi svaki avans za izgradnju novog mosta one brzo potrošile za pokriće starih dugova. Uz to, mi ne možemo ići protiv EBRD, koja je po jako povoljnim uslovima odobrila kredite za ovaj projekat, poručio je Ilić i za sutra najavio sastanak s predstavnicima konzorcijuma domaćih građevinskih firmi.\nIlić je istakao i da je EBRD dala saglasnost za izgradnju "blizanca" sadašnjem mostu i nije podržala drugo idejno rešenje - da novi most bude 20 metara ispod sadašnjeg, "a ljudi u Evropi su se smejali kada su videli da hoćemo da pravimo tunele i po Vojvodini".


Urbane šume - Pokret Gorana Sombor\nWritten by goranisombor• December 6, 2021• 12:53 pm• Prihvatimo odgovornost i sadimo šume\nU prostornim planovima naseljenih mesta ne postoji kategorija urbanih šuma. U Srbiji se one vode kao zaštitno zelenilo i park-šume.\nU svetu, pogotovo u velikim gradovima gde je izraženo zagađenje vazduha i gde toplotni talasi imaju sve veći uticaj na zdravlje i funkcionisanje stanovništva, urbane šume sve više dobijaju na značaju i prepoznaju se kao nezamenljiv infrastrukturni deo prostora koji pomaže kod ublažavanja klimatskih uticaja. Pored toga, dokazano je da prisustvo šume u urbanim sredinama dovodi do poboljšanja opšteg stanja i raspoloženja stanovništva, deluju relaksirajuće i oslobađaju od svakodnevnog stresa.\nUrbane šume su šume u pravom smislu te reči poput prašuma i imaju veliki kapacitet proizvodnje kiseonika i zarobljavanja ugljen dioksida.\nU Evropi je do sada podignuto oko 3000 urbanih šuma, uglavnom u Belgiji, zahvaljujući entuzijazmu udruženja “Urban forest”. Koncept urbanih šuma postavio je japanski biolog Akira Miyawaki posmatrajući zelenilo u okolini hramova i svetilišta. Japan je od 17.veka imao veliki problem sa uništavanjem šuma jer se drvna građa masovno koristila za izgradnju i industriju i to je dovelo do skoro potpunog uništenja šumskih ekosistema i na kraju do gladi jer je zemljište osiromašeno usled nedostatka prirodnog đubriva koje je stanovništvo uzimalo iz šuma.\nOd 18.veka Japan potpuno menja sistem upravljanja i odnosa prema šumama. Država je uvela stroge i precizne mere koje su dovele do sadšnjeg stanja pa je Japan zemlja sa najvećim procentom šuma prema broju stanovnika.\nKao jedan deo predloga za donošenje Lokalnog akcionog plana pošumljavanja na teritoriji grada Sombra koji je cilj projekta “Prihvatimo odgovornost i sadimo šume” biće i definisanje urbanih šuma i predlog za njihovo usvajanje kao kategorije u prostornim planovima grada Sombora. Šume u planskim dokumentima nemaju zaštitu kakvu imaju šume po Zakonu o šumama koje su u nadležnosti javnih preduzeća i s toga nisu dovoljno zaštićene. Lokalne samouprave imaju mogućnost da definisanjem kategorije urbanih šuma zaštite ovu vrstu zelenila od uništavanja i ubrzaju proces pošumljavanja u svojim opštinama i gradovima.\nŠta su urbane šume pročitajte ovde.\nTags: gradovi, miyawaki, šume, urbane sume Last modified: February 28, 2022\nCilj projekta “Svest o prirodi je svest o nama” je da doprinese pozitivnom psihofizičkom razvoju dece podsticanjem i...


I MI BOKE: ZAHTIJEVAMO ODGOVORNIJI PRISTUP U ZAŠTITI ŽENA I DJEVOJČICA S INVALIDITETOM OD NASILJA - Radio Kotor\nO rasprostranjenosti nasilja nad ženama u Crnoj Gori i ozbiljnosti samog problema eksplicitno govori podatak da su nedavno dvije žene ubijene, a da utvrđivanje odgovornosti onih koji nisu zaštitili žrtve koje su prijavljivale nasilje izostaje. Ovo je obeshrabrujuća činjenica za žene bez ikakvog invaliditeta a kamoli za žene s invaliditetom koje do uspostavljanja kontakta s institucijama moraju savladati niz fizičkih, komunikacijskih i proceduralnih barijera. Dok podaci Svjetske zdravstvene organizacije upozoravaju da svaka treća žena u Crnoj Gori doživi fizičko ili seksualno nasilje tokom svog života, a svaka peta makar jednom godišnje, ne postoje podaci koji je udio žena s invaliditetom u toj nacionalnoj statistici. Samim tim, ne postoje ni specifični oblici podrške za žene s invaliditetom koje su žrtve rodno zasnovanog nasilja u Crnoj Gori.\nOsim fizičkog i seksualnog, žene i djevojčice s invaliditetom često trpe psihičko i ekonomsko nasilje, kao i zapostavljanje, zanemarivanje, prisilno izlaganje medicinskim zahvatima, itd. Neprihvatljivo je da se takva vrsta nasilja ne uzima za ozbiljno, ne istražuje, niti žene s invaliditetom s iskustvom nasilja imaju adekvatnu pomoć institucija. Ne treba podsjećati koliko su posljedice nasilja dalekosežne, kako po psihološko, tako i po fizičko, seksualno i reproduktivno zdravlje žena.\nNa Međunarodni dan borbe protiv nasilja nad ženama, pozivamo sve aktere da daju svoj doprinos na jačanju sistemskog odgovora na nasilje nad ženama i djevojčicama s invaliditetom, da se sa aspekta svojih ingerencija aktivnije uključe i doprinesu njegovom suzbijanju i rješavanju. Pozivamo i žene s invaliditetom, da ne zatvaraju oči pred bilo kojim oblikom nasilja, već da koriste raspoložive mehanizme zaštite, ne trpe nasilje, već da isto prijave.


Američki mediji objasnili zašto bi SAD izgubile u vazdušnom boju protiv Rusije - Sputnjik Srbija\n22:28 12 April 2021\n21:39 21.03.2021 Preuzmite kraći link\nSAD neće moći da se suprotstave Rusiji i Kini u mogućem ratu zbog nedostatka stelt-lovaca, piše časopis „Nešenal interest“.\nPrema navodima autora članka Krisa Ozborna, američko ratno vazduhoplovstvo u celini ima manjak lovaca pete generacije, uprkos činjenici što su tu i F-35 i F-22.\nEkspert smatra da glavni deo avioparka čine avioni četvrte generacije koji nisu u stanju da neprimetno prodru u vazdušni prostor protivnika, uzimajući u obzir dostignuća i ruskih i kineskih sistema protivavzduhoplovne odbrane.\nZa nadmoć u vazdušnoj borbi su potrebni brzina, neprimetnost i manevarske sposobnosti, skrenuo je pažnju autor.\nForbs: Amerika priznala neuspeh lovaca F-35\nStav Ozborna deli i bivši pilot F-15 i general ratnog vazduhoplovstva Dejvid Deptula.\n„Američkom ratnom vazduhoplovstvu su potrebni avioni koji mogu da prodru u zone PVO protivnika“, smatra on.\nPrema mišljenju generala, kineski sistemi HKu-9 i ruski sistemi S-400 zaista mogu da naprave problem zbog nedovoljnog broja američkih aviona.\nIstovremeno, Deptula smatra da Rusija i Kina povećavaju flotu aviona pete generacije kao što su Su-57 i J-31 jer, kako je rekao, američki lovci četvrte generacije teško da mogu da pobede u vazdušnoj borbi.\nRanije je „Nešenal interest“ pisao da američki stelt-lovci F-22 i F-35 imaju brojne nedostatke koji ih čine ranjivim za protivnika, kao i da su neke američke letelice lak plen za ruskog lovca Su-57.\nRusija, rat, SAD


Aktivna politika zapošljavanja u Bujanovcu - juGmedia\nBUJANOVAC – Lokalna samouprava u Bujanovcu počela je sprovođenje niza mera u cilju smanjenja broja nezaposlenih, ali i stvaranje uslova za pokretanje malih biznisa i otvaranje novih radnih mesta.Kao rezultat sprovođenja aktivnih mera zapošljavanja pominju 104 nezaposlenih po raznim osnovama doćiće do zapošljenja.\n„Prvi projekat je „Program stručne prakse“ za 2013-2014 godine gde će biti uključena 33 kandidata. Drugi projekat je „Stvaranje novih mogućnosti za zapošljavanje u južnoj Srbiji“ koji zajednički realizuje ova opština sa stranim organizacijama, Caritas i Help. Putem ovog projekta 31 nezaposleno lice dobiće 1500 dolara, koji imaju za cilj otvaranje novih radnih mesta“ kaže predsednik opštine Bujanovac, Nagip Arifi.\nNovi sistem snimanja na odeljenju radiologije\nhteo bi da znam dali imam neku mogucnost da mi se pomogne oko uplate 10 posto na rate da nebih cekao mnogo jer ja stvarno zelim da krenem da radim hvala unapred srdan isenovic


Petak, 7. septembar 2007.\nPredsednik Dulić razgovarao sa ministrom inostranih poslova Crne Gore\nPredsednik Narodne skupštine Republike Srbije dr Oliver Dulić i ministar inostranih poslova Crne Gore Milan Roćen istakli su danas u razgovoru da je zbog budućih dobrih odnosa Srbije i Crne Gore neophodno da se dalje unapređuje ukupna saradnja i zajednički rešavaju problemi između dve države.\nPredsednik Dulić razgovarao sa ministrom inostranih poslova BiH\nPredsednik Narodne skupštine Republike Srbije dr Oliver Dulić razgovarao je danas sa ministrom inostranih poslova Bosne i Hercegovine Svenom Alkalajem o daljem unapređenju odnosa dve susedne zemlje.\nPredsednik Narodne skupštine razgovarao sa izvestiocima Monitoring komiteta PS Saveta Evrope\nPredsednik Narodne skupštine dr Oliver Dulić sastao se danas u Domu Narodne skupštine sa izvestiocima Monitoring komiteta Parlamentarne skupštine Saveta Evrope Šarlsom Gorensom (Charles Goerens) i Andreasom Grosom (Andreas Gross).\nUtorak, 31. jul 2007.\nPREDSEDNIK NARODNE SKUPŠTINE RAZGOVARAO SA SKUPŠTINSKIM IZVEŠTAČIMA\nPredsednik Narodne skupštine Oliver Dulić razgovarao je 31. jula sa novinarima koji prate rad parlamenta.\nPetak, 27. jul 2007.\nPredsednik Dulić primio ambasadora Švajcarske\nPredsednik Narodne skupštine Republike Srbije Oliver Dulić i ambasador Švajcarske u Srbiji Vilhelm Mejer (Wilhelm Meier) izrazili su danas tokom susreta obostranu želju da se dalje unapređuju ukupni odnosi dve zemlje.\nPredsednik Dulić govorio na Okruglom stolu o Nacrtu Zakona o udruženjima\nPredsednik Narodne skupštine Republike Srbije dr Oliver Dulić učestvovao je 27. jula 2007. godine u radu Okruglog stola o Nacrtu zakona o udruženjima.\nPredsednik Narodne skupštine razgovarao sa ambasadorom Republike Slovenije\nPredsednik Narodne skupštine Republike Srbije Oliver Dulić primio je danas ambasadora Republike Slovenije u Srbiji Miroslava Lucija sa kojim je razmenio mišljenja o mogućnostima daljeg unapređenja saradnje dve zemlje.\nČetvrtak, 26. jul 2007.\nPredsednik Narodne skupštine i Predsednik parlamenta Republike Mađarske posetili kamp tolerancije u Bačkoj Topoli\nPredsednik Narodne skupštine Republike Srbije dr Oliver Dulić i predsednica mađarskog parlamenta Katalin Sili posetili su 26. jula ''Kamp tolerancije mladih podunavskih gradova i regija'', koji se ove godine održava u Bačkoj Topoli.


Poraz crnogorske selekcije u Zenici | onogošt.me\nPoraz crnogorske selekcije u Zenici\nŽenska omladinska fudbalska reprezentacija Crne Gore poražena je danas u Zenici, u prijateljskom meču, od Bosne i Hercegovine 2:1.\nDomaća selekcija dobila je istim rezultatom i prvi međusobni duel, igran prije dva dana u Zenici.\nCrnogorska reprezentacija povela je golom Jelene Vujadinović u 3. minutu.\nIzjednačila je Elma Husić u 14, a pobjedu domaćinu donijela je Lara Ganić u 17. minutu.\nCrna Gora je do kraja meča imala još nekoliko šansi, ali nije bilo promjene rezultata.\nSelektor Mirko Marić kazao je da je crnogorska reprezentacija odigrala dvije kvalitetne utakmice protiv ekipe koja se priprema za elitnu rundu.\n"Mi smo, pored igračica iz omladinskog pogona, pozvali i šest kadetkinja, tako da je ovo bila kombinovana ekipa. U obje utakmice smo potpuno parirali protivniku. I pored poraza i u drugoj utakmici sasvim smo zadovoljni. Danas smo imali priliku da ostvarimo i bolji rezultat, mada je on u drugom planu. Imamo vremena do oktobra da iskristališemo koje djevojke će nastupiti na kvalifikacijama", rekao je Marić.\nMitrović: Igrači su dokazali da imaju veliko srce\nSjajna košarkaška predstava, začinjena trijumfom Crne Gore, a u kojoj je nikšićka publika bila za čistu desetku, viđena je u Sportskom centru, gdje su “crveni” savladali Ukrajinu rezultatom 90:84 i tako produžili nadu u plasman na Svjetsko prvenstvo.\nDubljević i Ivanović nosili Crnu Goru do važne pobjede\nCrna Gora nastavlja da sanja Mundobasket. "Crveni" su večeras u izvanrednoj atmosferi savladali Ukrajinu rezultatom 90:84 i tako sačuvali šanse da ostvare plasman na Svjetsko prvenstvo koje se naredne godine igra u Kini.\nCrna Gora sa Ukrajinom za nastavak sna o Mundobasketu\nKošarkaška reprezentacija Crne Gore večeras igra najbitniji meč u kvalifikacijama za Mundobasket, u kojem će u Nikšiću dočekati selekciju Ukrajine.\nSarić računa na 23 igrača za dvomeč sa Slovacima\nSelektor mlađe kadetske reprezentacije Obren Sarić objavio je spisak igrača na koje računa za prijateljske utakmice protiv Slovačke, 18. i 20. septembra u Senecu.


Kongresmen traži od Pentagona izveštaj o vojnoj saradnji Srbije i Rusije\nDemokratski kongresmen i član Odbora za spoljne poslove Predstavničkog doma Kongresa Eliot Engel (arhivska fotografija)\nPredstavnički dom Kongresa usvojio je amandman člana Odbora za spoljne poslove, demokrate Eliota Engela kojim se od Pentagona traži da Kongresu podnese izveštaj o vojnoj saradnji Srbije i Rusije. Taj amandman podnet je na predlog Zakona o budžetu za nacionalnu odbranu za 2018. godinu, a informacija o tome da je usvojen objavljena je na sajtu demokratskih članova Odbora za spoljne poslove Predstavničkog doma Kongresa.\nU pisanoj izjavi kongresmena Engela navodi se da su „balkanske zemlje deo Evrope, tri bivše jugoslovenske republike članice NATO-a, dve u EU – a da Srbija nije deo ni jednog ni drugog saveza, i da ne želi da se priključi NATO-u.“Engel navodi i da Srbija nastavlja da se naoružava ruskim oružjem i podseća na dogovor da Kremlj Srbiji isporuči šest MIGova 29, 30 tenkova i 30 oklopnih vozila – i da sada traži ruski antiraketni štit S-300.\n„Da sam ja jedan od srpskih suseda, od kojih je većina u NATO-u, ne bi mi bilo prijatno zbog saradnje Beograda i Moskve“, rekao je ovaj kongresmen i podsetio da se Srbija priključila i zajedničkoj vojnoj vežbi Rusije i Belorusije – „Slovensko bratstvo“.\nEliot Engel smatra da Srbija, ako želi da bude deo Zapada, nije na dobrom putu i poziva Kongres da dodatno istraži vojne veze Beograda i Moskve i prosudi koliko utiču na američku nacionalnu bezbednost, srpske susede i članstvo Srbije u Partnerstvu za mir. Srpski predsednik Aleksandar Vučić u ponedeljak se sastaaje sa američkim potpredsednikom Majkom Pensom – Eliot Engel susret vidi kao priliku da se razgovara i o tom pitanju.


SAVREMENI STAN NA VIŠE NIVOA - Lux Life luksuzni portal: Moda, Stil, Trendovi, Kolekcije 2014...\nSAVREMENI STAN NA VIŠE NIVOA\nMultilevel Contemporary Apartment projekat od WCH Studio u Tajvanu, ubacuje tradicionalne akcente u dom kojim dominira moderni životni stil...\nWCH Studio su sve uradili u neutralnim tonovima, sa ciljem dostizanja diskretne elegancije, sa nekoliko zapanjujućih stvari, dovoljno da nam se svidi ovo što vidimo.\nPostoje dve dnevne sobe i dve trpezarije, na dva različita nivoa, tako da su javni prostori uvećani, ostavljajući prostor za spavaće sobe na trećem nivou stana. Dve manje spavaće sobe savršene su za decu ili goste, i svaka ima zidove sa pogledom na stakleno stepenište, tako da privatnost nije problem na trećem nivou.\nIznad stepeništa, iznad jednog trpezarijskog stola, nalaze se predivni predmeti osvetljenja, koji privlače pažnju, kako vas ništa drugo ne može ometati u uživanju. Ali, jednostavnost nije uvek nedostatak nečega, što ovaj stan i dokazuje, uz pažljivo odabrane i dozirane dekoracije i boje, koje se savršeno uklapaju, stvarajući elegantni ambijent.\nPROČITAJTE SLEDEĆI TEKST: Z PENTHAUS U BUKUREŠTU


Ako Zapad i Rusija budu imali jednako efikasnu vakcinu, prednost dobija — jeftinija - 23.11.2020, Sputnik Srbija\nNA PROGRAMU Orvel pod lupom političke korektnosti I Orbita kulture\nAko Zapad i Rusija budu imali jednako efikasnu vakcinu, prednost dobija — jeftinija\nAko su sve vakcine protiv kovida 19 relativno podjednako efikasne, ako su sve manje-više podjednako bezbedne, ako sve zadovoljavaju kriterijume srpskog... 23.11.2020, Sputnik Srbija\nanalize i mišljenja, komentari i analitika, sputnjik ve (sputnik v)\n21:13 23.11.2020 (Osveženo: 22:42 03.08.2021)\nCC0 / / Vakcina protiv korone – ilustracija\nAko su sve vakcine protiv kovida 19 relativno podjednako efikasne, ako su sve manje-više podjednako bezbedne, ako sve zadovoljavaju kriterijume srpskog zakonodavstva, cena i još neki ne manje važni kriterijumi trebalo bi da odluče koju vakcinu nabaviti. Znači, prednost bi, u vreme globalne krize, trebalo da ima jeftinija.\nDok američka kompanija „Fajzer“ najavljuje da će vakcina koštati 19,5 dolara, dotle iz „Moderne“ stiže vest da će vakcina koju će proizvoditi ova kompanija koštati između 25 i 37 dolara. Istovremeno, iz ruskog instituta „Gamalej“ najavljuju da će njihova vakcina „Sputnjik Ve“ biti znatno jeftinija od ostalih.\nAli, nije tajna da je nabavka vakcina protiv kovida 19 , pored najvažnijeg zdravstvenog i finansijskog, postalo i par ekselans političko pitanje — države se, po pitanju nabavke vakcina, opredeljuju i po geopolitičkim osnovama.\nVenecuela, država koja već godinama ima zategnute odnose sa Sjedinjenim Državama je, na primer, još odavno najavila da će vakcine protiv kovida 19 nabavljati iz Rusije i Kine. Na taj način, ova latinoamerička zemlja ispoljava i svoje političke stavove.\nJeftinija vakcina trebalo bi da dobije prednost\nAli, koji kriterijum bi trebalo da odaberu zemlje poput Srbije koje sarađuju i sa istokom i sa zapadom, ukoliko se nađu pred kupovinom jednako efikasnih vakcina, od kojih će neke biti skuplje, a neke jeftinije. Naročito ako se ima u vidu da će se nabavljati milioni vakcina.\nSagovornici Sputnjika, imunolog dr Radmilo Petrović i stručnjak za spoljnu trgovinu sa Ekonomskog fakulteta u Beogradu Predrag Bjelić smatraju da cena treba da igra važnu ulogu u odabiru vakcine koju neka država kupuje, uz uslov da sve vakcine približno zadovoljavaju i ostale kriterijume. Politika, obojica smatraju, ne treba da utiče na odluke o nabavci vakcina.\nPetrović kao kriterijume kojima bi neka država trebalo da se vodi kada nabavlja vakcinu, naglašava njenu bezbednost, efikasnost, cenu i da bude lako primenjiva, odnosno, da se lako transportuje pod uobičajenim uslovima.\n„Ja bih išao na to da se uzme vakcina koja se može dobiti u najvećoj količini, koja se može kupiti u najvećem broju doza, svakako po pristupačnoj ceni. U tom slučaju bih se opredelio koja, osim toga što je bezbedna i efikasna, treba da bude lako primenjiva na terenu. To znači da su uslovi čuvanja i primene jednostavni kao i za sve druge vakcine“, smatra Petrović.\nVakcina koju bi Petrović, kako kaže, nabavio, trebalo bi da se čuva na temperaturi od dva do osam stepeni, kao što se čuvaju i sve ostale vakcine u Srbiji. Na taj način, vakcina se može lako distribuirati svuda po Srbiji, s obzirom na to da nemaju svi domovi zdravlja uslove za njeno čuvanje.\nNabavka vakcine ne bi trebalo da bude političko pitanje, ali dr Petrović izražava sumnju da će nabavka vakcine to biti. Koji su politički kriterijumi koji mogu da utiču na nabavku vakcine, Petrović kaže da ne zna i da bi se on vodio navedenim kriterijumima.\n„Pitanje je od koje se zemlje vakcina može dobiti što brže i što veća količina To su još kriterijumi, osim onih koje sam nabrojao“, kaže on.\nProcenat efikasnosti vakcine, prema rečima našeg sagovornika, nije toliko bitna.\n„Može vakcina da bude efikasna 94 ili 95 odsto, ali ako je nezgodna za transport i primenu, na veoma niskim temperaturama, a mi u svim domovima zdravlja nemamo uslove da je čuvamo, to nije prikladno. Ako se ne poštuju zahtevi proizvođača da se vakcina čuva na temperaturi koju je propisao proizvođač, to je veliki rizik, jer ta vakcina gubi potenciju“, objašnjava Petrović.\nStruka da oceni koja je vakcina najbolja\nBezbednost, kvalitet, pristupačnost i cena kriterijumi su za nabavku vakcina koje navodi Bjelić.\nPolitička pitanja, prema njegovim rečima, ne bi trebalo da igraju odlučujuću ulogu prilikom nabavke vakcina. Ako pretpostavimo da su vakcine različitih proizvođača približnog kvaliteta i da sve zadovoljavaju uslove srpskog zakonodavstva, kriterijum prilikom nabavke trebalo bi da bude cena, kaže on.\n„Cena jeste dominantan faktor, ali mislim da od toga više zavisi ocena stručnjaka naše agencije kao bezbedne i sigurne. To je osnovni kriterijum. Da li uticaj nečeg drugog može da igra ulogu, mislim da ne bi trebalo. Struka treba da oceni i kaže koja je od vakcina najbolja“, smatra Bjelić.\nHoće li vakcina protiv kovida biti obavezna za sve građane Srbije\nKompanija „Fajzer“ koja Srbiji prodaje vakcine proslavila se — aferama\nDačić za Sputnjik: Primio bih vakcinu koja ispunjava dva uslova /video/


NATO agresija kao zločin sa umišljajem - Zdravlje Vodič | Vaš vodič kroz zdravstveni sistem Srbije\nItalijanski advokat Angelo Fiore Tartalja učestvovaće u sporu koji je advokatska kancelarija „Aleksić” iz Niša, pokrenula pred Višim sudom u Beogradu po prvoj tužbi protiv NATO, u ime obolelih od kancera. Tužba je podneta u ime pukovnika Vojske Srbije koji je, tokom NATO agresije, proveo više od 200 dana u kopnenoj zoni bezbednosti, a nakon nekoliko godina oboleo je od kancera. U Italiji je Tartalja dobio 183 pravosnažne presude u sporovima koje su italijanski vojnici vodili protiv njihovog Ministarstva odbrane budući da su nakon službe u misiji na Kosovu i Metohiji oboleli od teških maligniteta. Ovaj italijanski advokat upisan je u Advokatskoj komori Niš i svojim znanjem i iskustvom pomoći će obolelim vojnicima, policajcima i civilima iz Srbije da dobiju spor protiv NATO pakta.\nTartalja je, na današnjoj konferenciji u Ruskom domu, izjavio da je u Srbiji mnogo lakše dokazati uzročno- posledični odnos upotrebe municije sa osiromašenim uranijumom i oboljevanja od malignih bolesti.\nAko bismo dokazali krivicu NATO za obolevanje ljudi, to bi omogućilo da oboleli dobiju odštetu. Ne zanima me da li će NATO to prihvatiti ili neće. Ukoliko postoji obavezujuća presuda svakako postoji način da oni to isplate i ispune svoju obavezu, rekao je Tartalja novinarima u Beogradu.\nIzjavio je da odlično poznaje problem i da je bitno da se Srbija suoči sa posledicama bombardovanja, jer je reč o ugroženosti osnovnih ljudskih prava. Naglasio je da je kucnuo čas da se konkretizuju stvari i da veruje da će to biti rešeno kako treba.\nU Srbiji imamo velike probleme kada su u pitanju ove tužbe, pre svega finansijske. Kolega Aleksić i ja smo uložili mnogo truda da pomognemo ljudima koji su bolesni i imaju finansijske probleme. Najveći problem su previsoke takse, istakao je Tartlja koji je izrazio nadu da će sudovi osloboditi ove ljude plaćanja ogromnih troškova koji mogu iznositi čak pet hiljada evra. Inače, samo za podnošenje tužbe neophodno je platiti taksu u iznosu od 70 do 90.000 dinara.\nTartalja je naglasio da bi srpska država trebalo da zauzme stav prema NATO paktu i zaštiti građane. Braneći interes građana, kako je rekao, srpska država bi se stavila na isti nivo sa NATO paktom, a delujući na taj način ona nema šta da izgubi.\nIako je najavljeno podnošenje pet tužbi i pred sudovima u Vranju, Nišu, Kragujevcu i Novom Sadu, sa tim se zastalo, upravo zbog ogromnih troškova suđenja. Advokat Srđan Aleksić je pojasnio da je prva tužba protiv NATO, na više od 500 strana, podneta parničnom odeljenju Višeg sudu u Beogradu 20. januara, prevedena je engleski i upućena u Brisel.\nSud je tužbu dostavio NATO sa sedištem u Briselu i dao mu nalog da se u roku od 30 dana od prijema izjasni o njenim navodima, a ako to ne uradi, trpeće posledice našeg Zakona o parničnom postupku, prema kojem sud može da donese presudu u korist tužioca zbog izostanka tužene strane. Očekujemo da odgovor od Alijanse stigne do septembra, jer slede letnje pauze u radu sudova, u kom će se otkriti stav NATO, da li prihvata tužbu, da li će da izjavi odgovor ili ospori tužbeni zahtev ili će je ignorsati, pojasnio je Aleksić.\nOva dva pravnika, kao i advokat Goran Petronijević, učestvovali su na konferenciji koja je ovim povodom održana u Ruskom domu. Petronijević je zahvalio Tartalji i naglasio da su italijanski vojnici svoju dužnost na Kosovu i Metohiji obavljali veoma savesno za razliku od vojnika iz drugih zapadnih država. Država i njihove porodice, kako je rekao, mogu da budu ponosne na njih. Osim Italijana, prava Srba i Nealbanaca su štitili Česi, Slovaci, deo Slovenaca i Italijani.\nGoran Petronijević je, kao sudija OKružnog suda predvodio tim pravnika koji je 1999. bio angažovan u Peći. Od njih 12, kako je naglasio, troje je već preminulo od malignih bolesti. On je 2000. godine osudio na 20 godina zatvora predsednike četiri države koje su učestvovale u bombardovanju Srbije i devet čelnika NATO pakta. Nedugo nakon petooktobarskih promena, ta odluka je ukinuta i vraćena na ponovno odlučivanje, ali osuđeni nikada nisu oslobođeni krivice pravosnažnom sudskom odlukom. Petronijević je rekao da su dokazi u ovom postupku zauzimali jednu celu prostoriju, da je odluka suda obrazložena na 250 strana. Utvrđeno da je tokom NATO agresije počinjena materijalna šteta od 120 milijardi dolara, a osim toga počinjen je ekocid, ugrožena su životna sredine i zdravlje ljudi. On je pojasnio da američki bombarderi nisu gađali prostor između Peći i Đakovice jer su očigledno znali da će upravo na tom mestu biti smeštena najveća NATO baza u Evropi, Bondstil. To dokazuje, naglasio je, da je NATO ovaj zločin u Srbiji sprovodio sa umišljajem.


RTCG - Radio Televizija Crne Gore - Nacionalni javni servis :: Društvo :: "Ponovna osuda bila bi znak nazadovanja"\n02. 07. 2020. 16:47 >> 16:45 0\n"Ponovna osuda bila bi znak nazadovanja"\nNovinar Jovo Martinović 6. jula ponovo će se naći pred sudom, nakon poništenja prethodne odluke, a njegova ponovna osuda bila bi znak nazadovanja Crne Gore u oblasti slobode štampe i poštovanja vladavine prava u trenutku kada se Crna Gora zajedno sa Srbijom nalazi u prvom redu u pregovorima za pristupanje Evropskoj uniji, poručeno je iz organizacije Reporteri bez granica (RSF).\nU toj novinarskoj organizaciji ocjenjuju da je Crna Gora primjer „pravde sa promjenjljivom geometrijom u regionu”, i da je onemogućila pravo istraživačnog novinara Jova Martinovića na pravično suđenje i odredila mu pritvor od 15 mjeseci od 2015. do 2017. „jačajući osjećaj da su sudovi i tužioci potčinjeni političkim interesima”.\n“Viši sud Crne Gore imaće prilku već 6. jula da oslobodi novinara nakon poništavanja sudske odluke, kojom je u januaru 2019. osuđen na 18 mjeseci zatvora za trgovinu marihuanom i kriminalno udruživanje. Oprez je neophodan, jer je reporter osuđen za trgovinu marihuanom i kriminalno udruživanje uprkos optužujućim dokazima koji pokazuju da su se kontakti novinara sa organizovanim kriminalom isključivo odnosili na njegovu profesionalnu aktivnost”, ističe se u saopštenju reportera bez granica.\nPavol Salaj, šef kancelarije EU/Balkan RSF poručio je da sudovi moraju da uzmu u obzir dokazne elemente i svjedočenja koja oslobađaju krivice Jova Martinovića.\n„Njegova ponovna osuda bila bi znak nazadovanja Crne Gore u oblasti slobode medija i poštovanja vladavine prava u trenutku kada se Crna Gora zajedno sa Srbijom nalazi u prvom redu u pregovorima za pristupanje Evropskoj uniji, kazao je Salaj.\nDok je Martinović na sudu u Podgorici zbog, kako se navodi u saoptenju „apsurdnih optužbi“, u Beogradu se nastavljaju sudski procesi protiv osumnjičenih za ubistvo Slavka Ćuruvije i napadača na Milana Jovanovića.\n„U Beogradu, osuđujuća preuda za ubice Slavka Ćuruvije mora biti potvrđena. Kada je riječ o napadu na Milana Jovanovića, i on zaslužuje brzu sudsku odluku i visoke kazne kako bi se označio početak kraja nekažnjivosti zločina počinjenih protiv novinara u Srbiji“, ističe Salaj.\nPodsjećaju da se Srbija i Crna Gora nalaze na 93 odnosno 105 mjestu na Svjetskoj listi slobode medija Reportera bez granica.\nReporteri bez granica Jovo Martinović\nOsudili cenzuru Kine na naučne radove o Kovidu-19\n"Što prije poboljšati stanje u oblasti medija"\nNa listi slobode štampe CG pala jedno mjesto\n21. 04. 2020. 2


Tegeltija: Granice BiH će biti otvorene od 1. juna - Istinito.com - Ne budi ovca!\nPočetna > BIH > Politika > Tegeltija: Granice BiH će biti otvorene od 1. juna\nTegeltija: Granice BiH će biti otvorene od 1. juna\n18. Maja 2020. 18. Maja 2020. Istinito453Leave a Comment on Tegeltija: Granice BiH će biti otvorene od 1. juna\n– Poslovni ljudi iz inostranstva će državnu granicu moći da prelaze već od ove sedmice, uz obavezno poštovanje svih mjera koje definišu zdravstveni radnici – rekao je predsjedavajući Savjeta ministara BiH Zoran Tegeltija.\nRepublički štab za vanredne situacije već je definisao pod kojim uslovima stranci koji dolaze zbog poslovnih obaveza mogu da borave u Srpskoj, a te mjere su usaglašene i s Federacijom BiH, i to na sastanku dva premijera s predsjedavajućim Savjeta ministara.\nU Privrednoj komori RS objašnjavaju da je ova mjera bitna za desetine privrednih subjekata u Srpskoj, u koje poslovni ljudi i partneri iz inostranstva treba što prije da dođu zbog potpisivanja ili realizacije ugovora i poslova. Zemlje u okruženju su, podsjećamo, već donijele ovakve odluke, odnosno dosta liberalizovale prelazak preko svojih granica.\nJoš jedna velika promjena koja bi trebalo da se do kraja maja desi u Srpskoj je i povratak studenata na fakultete, s obzirom na to da odlukom Vlade RS ispiti počinju od 1. juna. Do tada se, međutim, mora naći i rješenje za smještaj studenata, prvenstveno u Banjaluci, gdje se dva paviljona studentskog centra, po odluci Republičkog štaba za vanredne situacije, odavno koriste kao objekti za izolaciju karantinskog tipa za ljude koji su pozitivni na virus.\nTagged bih granice istinito korona mjere zoran tegeltija\nU RS 12 novozaraženih virusom korona


Nije poznato kolika je, pretvorena u novac, ukupna vrednost imovine na koju Srbija polaže pravo na Kosovu. Preciziranjem te sume nije se bavila nijedna relevantna državna institucija, a danas je, sedam godina posle rata, teško sve i sabrati.\nB92 - 17.02.2007\nBeograd -- Od 10. juna 1999, od dolaska KFOR-a i UNMIK-a na Kosovo, do danas srpska imovina na Kosovu ostala bez ikakve zaštite. Takvo mišljenje mogu da potkrepe mnogobrojni podaci, piše Politika, ali je među njima, valjda, dovoljan samo taj da je u navedenom razdoblju u južnoj pokrajini uzurpirano ...\nBeograd, London -- Šef UNMIK-a Joakim Riker rekao da ne očekuje ruski veto u Savetu bezbednosti kada se bude rešavalo pitanje Kosova. On je, u intervjuu katarskoj televiziji Al Džazira, istakao da rešenje neće biti nametnuto, ali da će pre toga biti neophodno dogovoriti se oko nekih praktičnih ...\nBrisel -- Izaslanik UN Marti Ahtisari obavestio je danas NATO da namerava da već polovinom marta SB UN podnese izveštaj o statusu Kosova. Ahtisari je do sada pominjao kraj marta kao rok za konsultacije s predstavnicima kosovskih Albanaca i Srba.\nTim koji zna šta nećemo za KiM\nBlic - 16.02.2007\nPosle usvajanja rezolucije o Kosovu jasno je da je pregovarački tim dobio mandat da u Beču osporava sve elemente sporazuma koji ukazuju na otcepljenje pokrajine, ali je ostalo nejasno sa kakvim stavom ulazi tim u pregovore o tehničkim detaljima sporazuma, šta će se konkretno tražiti i šta je, s ...\nAhtisari nije iznenađen Rezolucijom\nBeograd -- Ahtisari nije iznenađen što je usvajanjem Rezolucije Srbija odbacila njegov plan za Kosovo. Koštunica: Rasparčavanje opasno. Premijer Srbije je još jednom ponovio da Srbija mora da upozori na posledice koje će uslediti u slučaju da Kosovo dobije nezavisnost.\nUsvojena nova rezolucija o Kosovu\nB92 - 14.02.2007\nBeograd, Priština -- Novi skupštinski saziv usvojio rezoluciju koja odbacuje sve stavove iz Ahtisarijevog plana koji ugrožavaju suverenitet Srbije. Dokument, koj ije predložila Vlada Srbije, biće osnov za nastup pregovaračkog tima Srbije u novoj etapi pregovora o Kosovu i Metohiji, koja će početi ...\nJedinstveno protiv Ahtisarijevog plana\nBlic - 14.02.2007\nSrbija odbacuje sve stavove iz predloga Martija Ahtisarija o statusu Kosova kojima se krši suverenost i teritorijalni integritet Republike Srbije kao međunarodno priznate države. Ovakav stav je rezultat višečasovnih konsultacija parlamentarnih stranaka, a koji čini suštinu Predloga rezolucije o ...\nTaktika "Oštro i bez veze"\nGost: Čedomir Antić, istoričar Novinarka: Danica Vučenić B92: Iz Vlade Srbije sinoć je stiglo saopštenje kojim smo informisani da je na sednici potvrđen predlog rezolucije povodom predloga Ahtisarija i nastavka pregovora o Kosovu.\nPutin o međunarodnom pravu\nB92 - 13.02.2007\nBeograd -- Ruski predsednik Vladimir Putin ocenio je da će ova godina biti odlučujuća u rešavanju problema Kosova. On je dodao da će Rusija, "kao i pre", pružati podršku legitimnim zahtevima srpskog rukovodstva, zasnovanim na striktnom poštovanju principa međunarodnog prava.\nSrbija: Ne nezavisnosti Kosova\nBlic - 13.02.2007\nNacrtom rezolucije, koji bi trebalo da 14. februara usvoji novi skupštinski saziv, predloženo je da se odbaci nezavisnost kao moguće rešenje za Kosmet. U nacrt su unete primedbe na statusni i tehnički deo predloga rešenja specijalnog izaslanika UN Martija Ahtisarija.\nPredlog (nove) rezolucije o Kosovu\nBeograd -- Odmah nakon konstituisanja Skupštine Srbije, poslanici novog saziva će sutra raspravljati o novoj rezoluciji o Kosovu. Vlada Srbije je na večerašnjoj sednici utvrdila tekst Predloga rezolucije povodom plana za rešenje statusa Kosova specijalnog izaslanika generalnog sekretara Ujedinjenih ...\n"Kosovo iz dana u dan"\nB92 - 12.02.2007\nPriština, Kosovska MItrovica -- Na TV B92 u okviru serijala "B92 istražuje" večeras će biti prikazana emisija "Kosovo iz dana u dan". Emisija pokušava da odgovori na pitanje kako će posle određivanja statusa Kosova biti rešeno funkcionisanje zdravstvenog i obrazovnog sistema i kako će se to ...\nKojen: Ne bez Kine i Rusije\nBeograd -- Član srpskog pregovaračkog tima Leon Kojen ocenio da SB UN neće doneti novu rezoluciju o Kosovu bez približavanja stavova. Kojen je izjavio da nove rezolucije neće biti bez približavanja stavova Rusije, Kine i zapadnih sila o Kosovu.\nO kosovskoj stolici u UN pitaju se Rusija i Kina\nBlic - 12.02.2007\nZa Srbiju je najsporniji deo u predlogu specijalnog izaslanika UN za pregovore o Kosovu pravno-politički, odnosno statusni deo rešenja. Za Srbiju nije problematično pravo Kosova na zastavu, što između ostalog Ahtisari predviđa, jer nju mogu imati i oblasti, ali jeste mogućnost da još uvek južna ...\nVučićeva vodi sednicu o Kosovu\nBivša direktorka 'Beogradske banke' Borka Vučić, po svemu sudeći, predsedavaće sednici zakazanoj za 14. februar na kojoj će poslanici novog saziva Skupštine razmatrati stav Srbije o Ahtisarijevom predlogu za konačni status Kosova i Metohije.


DS odbija bilo kakvu saradnju sa SNS-om | Autonomija\nDS odbija bilo kakvu saradnju sa SNS-om\nDS za rekonstrukciju Pokrajinske vlade sa NDS-om\nPokrajinski odbor Demokratske stranke (DS) jednoglasno je usvojio dokument o rekonstrukciji Pokrajinske vlade, koji su prethodno usaglasile tehničke grupe DS-a, Liga socijaldemokrata Vojvodine (LSV) i Nove demokratske stranke (NDS).\nO donesenoj odluci su obavešteni NDS i LSV i predložen je nastavak razgovora o rekonstrukciji Pokrajinske vlade, navodi se u saopštenju za javnost.\nPokrajinski odbor DS-a je ponovio raniji stav da ta stranka neće ulaziti u koncentracionu Pokrajinsku vladu, koju su predložili Savez vojvođanskih Mađara (SVM) i Srpska napredna stranka (SNS). DS je poručio da ni na koji način neće sarađivati sa SNS-om, jer sa tom strankom ne deli nijedan zajednički stav o Vojvodini i njenim najznačajnijim vrednostima. „Demokratska stranka se uvek zalagala za multietičku, evropsku i građansku Vojvodinu i spremna je na saradnju sa svim političkim strankama koje su u prošlosti podržavale i danas podržavaju ovakvu Vojvodinu, a SNS sigurno nije među njima“, piše u saopštenju.\nVećinu u Skupštini Vojvodine ima koalicija DS-a, LSV-a i SVM-a. DS i LSV pregovaraju sa NDS-om kako bi vladajuću koaliciju proširili tom strankom. SVM ne učestvuje u pregovorima i zalaže se za formiranje koncentracione Pokrajinske vlade, u kojoj bi učestvovale sve stranke i koja bi imala ograničen mandat za sprovođenje prioritetnih zadataka a potom bi bili raspisani pokrajinski izbori.\nKostreš: GO LSV će uskoro odlučivati o vlasti u Vojvodini\nZamenik predsednika Lige socijaldemokrata Vojvodine (LSV) Bojan Kostreš izjavio je danas da će se Glavni odbor te stranke uskoro izjasniti o rekonstrukciji Pokrajinske vlade\nKostreš je za agenciju Beta rekao da će Glavni odbor LSV o tome odlučivati najverovatnije početkom septembra.\nOn je potvrdio da su tehničke grupe LSV, Demokratske stranke (DS) i Nove demokratske stranke (NDS) prethodno postigle konsenzus oko pitanja rekonstrukcije Pokrajinske vlade.\n„U principu, jeste postigniut konsenzus na tehničkom nivou. Ali stranački organi će dati poslednju reč da li će se pregovori nastaviti u okviru tehničkih grupa ili će se podići na viši nivo“, kazao je Kostreš.


DAN SANDZAKA: Politicari na skupu Bosnjacke kulturne zajednice (BKZ) - SJENICA.com forum\nSJENICA.com forum » Vijesti - Vase i nase » Vijesti iz Sandzaka » DAN SANDZAKA: Politicari na skupu Bosnjacke kulturne zajednice (BKZ)\nManifestaciji obeležavanja Dana Sandžaka u organizaciji Bošnjačke kulturne zajednice (BKZ) ove godine prisustvovali su i predstavnici Sandžačke demokratske partije (SDP) i Stranke demokratske akcije (SDA) Sandžaka.\nTo je prvi put da se na jednom mestu okupe predstavnici sve tri suprotstavljene političke opcije Bošnjaka u Srbiji, a pojedini mediji ovaj događaj okarakterisali su kao početak međusobnog pomirenja i stvaranja bošnjačkog jedinstva.\nIako se na manifestaciji nisu pojavili Ljajić i Ugljanin, umesto njih došli su gradonačelnik Novog Pazara i član predsedništva SDP Meho Mahmutović, kao i Ahmedin Škrijelj član GO SDA Sandžaka, koji je proslavi Dana Sandžaka prisustvovao u svojstvu generalnog sekretara Bosnjačkog nacionalnog veća (BNV).\nPredsednik Bošnjačke demokratske zajednice Sandžaka Jahja Ferhatović izjavio je da je pojavljivanje Mahmutovića i Škrijelja “sasvim prirodna stvar kojom su oni, ali i ostali Bošnjaci, hteli da pokažu htenje za ostvarivanje nacionalnog jedinstva”.\nU SDA Sandžaka smatraju da je prisustvo predstavnika obe liste koje su učestvovale na izborima za BNV na odvojenim svečanostima “korak ka budućem objedinjavanju na jednom mestu svih svečanosti za bošnjačke blagdane”.\nGradonačelnik Novog Pazara Meho Mahmutović nije odgovarao na naše pozive pa nismo mogli da saznamo njegov komentar o dolasku na skup BKZ povodom Dana Sandžaka.\nProgramski koordinator NVO Urban in Sead Biberović rekao je radiju Sto plus da je dobro videti predstavnike političkih partija Bošnjaka zajedno na jednom mestu, ali da je još uvek rano pričati o pomirenju.\n“Bolje je videti ih da sarađuju nego da se svađaju, jer se zbog njihovih sukoba konstatno podgrevaju tenzije u Novom Pazaru zbog čega trpe svi građani, bilo da su Bošnjaci ili Srbi. Te tenzije odbijaju investitore i sprečavaju poboljšanje kvaliteta života stanovnika ovog dela Srbije”, izjavio je Biberović.\nInače, Dan Sandžaka je ove godine, kao i prethodnih, proslavljen odvojeno, tako što je svaka od tri opcije imala svoju manifestaciju kojom su obeležavali dan kada je 1943. godine u Pljevljima osnovano Zemaljsko antifašističko veće narodnog oslobođenja Sandžaka, ali su jedino na skupu BKZ bili prisutni predstavnici sve tri opcije.\nbkz, bosnjacke, dan, kulturne, politicari, sandzaka, skupu, zajednice


Bifon servis: Sevr porcelan iz Belog dvora - Muzej primenjene umetnosti BeogradMuzej primenjene umetnosti Beograd\nSreda, 14. mart 2018. u 18 časova, Galerija „Anastas“ MPU\nUčesnici: mr Ljiljana Miletić Abramović, direktor muzeja; dr Jelena Todorović, profesor Fakulteta likovnih umetnosti u Beogradu; Biljana Crvenković, kustos muzejske zbirke keramike, stakla i porcelana\nMuzej primenjene umetnosti, u skladu sa svojom vokacijom, kao centralna nacionalna institucija zaštite kulturnih dobara iz oblasti primenjene umetnosti i dizajna, dugi niz godina radi na zaštiti, ne samo kulturnih dobara iz svojih zbirki, već i iz svih drugih muzejskih kolekcija i zbirki primenjene umetnosti i dizajna na teritoriji Republike Srbije. U tom cilju, kustosi Muzeja bave se stručnim istraživanjima dela primenjene umetnosti iz jedinstvene državne zbirke Republike Srbije u okviru spomenika kulture Dvorski kompleks na Dedinju. Kao jedan od prvih rezultata tog istraživanja, Muzej je krajem 2017. objavio publikaciju Bifon Servis: Sevr porcelana iz Belog dvora, autorke Biljane Crvenković, višeg kustosa Muzeja primenjene umetnosti.\nOva publikacija, u formi tematskog kataloga, značajana je u istoriografskom, muzeološkom i kulturološkom smislu jer jedno dragoceno i retko dostupno kulturno dobro prvi put, i u punom sjaju, predstavlja javnosti. Reč je o remek-delu primenjene umetnosti – Španskom poklon servisu grofa od Artoa (comte d’Artois) iz 1782, poznatom i kao Bifon servis (Buffon service), koji je nastao u čuvenoj Kraljevskoj manufakturi porcelana u Sevru (Manufacture royale de porcelaine de Sèvres). Servis po svojim karakteristikama predstavlja prvorazredni primer francuske majstorske i umetničke virtuoznosti XVIII veka i raritet evropske primenjene umetnosti. Za umetničku kolekciju Dvorskog kompleksa Bifon servis je otkupljen 1935, i od tada pa do danas, ovaj jedinstveni porcelanski servis čini izložbeni segment protokolarnog prostora Belog dvora. Servis je nastao kao prvi u seriji od petnaest servisa od porcelana proizvedenih u Kraljevskoj manufakturi porcelana u Sevru, a koji su bili ilustrovani motivima ptica iz Prve ornitološke enciklopedije Histoire naturelle des oiseaux (1771–1786) najznačajnijeg francuskog prirodnjaka toga doba Žorž-Luja Leklera, grofa od Bifona (Comte de Buffon, 1707-1788).\nMuzej primenjene umetnosti pristupio je izradi i publikovnju ovog kataloga sa veoma svrhovitom namerom da se formira i upotpuni dokumentacija za pokretanje postupka za proglašenje porcelanskog servisa – Španskog poklon servisa grofa od Artoa za kulturno dobro od izuzetnog nacionalnog i kulturnog značaja. Smatramo da bi se na taj način u punoj meri doprinelo promociji i afirmaciji, u stručnoj i široj kulturnoj, domaćoj i inostranoj javnosti, mnogostrukog bogatstva kulturnog nasleđa Republike Srbije. Katalog je izdao Muzej primenjene umetnosti uz podršku Ministarstva kulture i informisanja Republike Srbije i uz kolegijalnu saradnju Fonda Kraljevski dvor.


Ne stišava se situacija na Fakultetu medicinskih nauka, dekan bez odgovora - Ritam Grada - vesti Kragujevac\nNaslovna Vesti Ne stišava se situacija na Fakultetu medicinskih nauka, dekan bez odgovora\nNe stišava se situacija na Fakultetu medicinskih nauka, dekan bez odgovora\nPrema saznanjima do kojih je došao Ritam grada, uzburkana situacija na Fakultetu medicinskih nauka nastala imenovanjem studentskih predstavnika se ne smiruje. Naprotiv, oštećena strana uputila je dopis dekanu u kome se traži poništavanje odluke o imenovanju studentskih predstavnika u Univerzitetski parlament, ali odgovora još uvek nema.\nPodsetimo, problem na Fakultetu medicinskih nauka nastao je kada je dekan Predrag Čanović odlučio da svojim jednostranim aktom imenuje studentske predstavnike kao da je reč o postupku u kome se rešava upravnim aktima. Štaviše, u potpunosti je ignorisana volja studenata i zaobiđena demokratska procedura. Ovim povodom, pre nekoliko dana, u svom autorskom tekstu objavljenom na našem portalu, pisao je Marko Ristić, predstavnik opozicione liste na Fakultetu medicinskih nauka u Kragujevcu. On je tada istakao da se Predrag Čanović odlučio na nepopularnu metodu delegiranja predstavnika u Studentski parlament Univerziteta u Kragujevcu, bez izbora, po svojoj proceni podobnosti, na osnovu dogovora sa predsednikom Studentskog parlamenta, kojem je istekao mandat, a da o tome nisu obavešteni predstavnici druge studentske izborne liste.\n– Pretpostavlja se da dekan nije bio upućen u sve procedure delegiranja i da su predstavnici Studentskog parlamenta Fakulteta medicinskih nauka uz asistenciju rukovodstva Univeritetskog parlamenta iskoristili trenutak i delegirali podobne članove, naglasio je tada Ristić.\nNekoliko dana kasnije, na adresu dekana Predraga Čanovića stigao je dopis kojim se traži poništenje ove odluke, a da li se po tom dopisu i postupa i, ako se ne postupa, zašto se ne postupa, odgovori su koje Predrag Čanović duguje demokratskoj i akademskoj javnosti.\nBrojni pokušaji novinara naše redakcije da stupe u kontakt sa dekanom Fakulteta medicinskih nauka i dobiju odgovore na pitanja koja interesuju kragujevačku javnost ostali su bez uspeha.\nPrethodni članakPočela dezinsekcija objekata poljoprivrednih gazdinstava\nSledeći članakGrad dao saglasnost za „Kreativni Veliki park“


Među nagrađenima za Dan državnosti kruševački doktor Savko Marković | RTK\nMeđu nagrađenima za Dan državnosti kruševački doktor Savko Marković\nObjavljeno: četvrtak, 18. februar 2021.\nMeđu 164 nagrada dodeljenih na Dan državnosti i ustavnosti Srbije 15. februara, veliki broj je otišao u ruke lekara i medicinskog osoblja koji su dali nesebičan doprinos u borbi sa virusom kovid 19. Među lauretima je je kruševački doktor Savko Marković.\nDoktor Savko Marković zaposlen je u Opštoj bolnici u Kruševcu već tri i po decenije. Načelnik je Službe anestezije, reanimacije i intenzivnog lečenja i pomoćnik direktora bolnice. Iako je u radnom veku bilo i drugih nagrada, ipak Zlatna medalja za zasluge u borbi i sprečavanju pandemije koronavirusa dodeljena na Sretenje ove godine, najdraža je nagrada do sada, skromno besedi doktor Savko, još uvek vidno uzbuđen zbog pomenutog priznanja.\nInače, Zlatnu povelju za iste zasluge dobila je doktorka Gorana Petrović Đorđević, načelnica Službe za infektologiju.\nPrethodno : U Kulturnom centru izložba crteža Jovana Spasića „Nemoguće bekstvo“\nSledeće : Ekipno prvenstvo Stonoteniskog saveza centralne Srbije u Kruševcu – 21. februara


Vesti online / Svet / / Šusterova poziva zemljake da glasanju\nKandidatkinja Slobodarske partije Austrije (FPO) za predstojeće izbore za Evropski parlament Vesna Šuster posetila je Srpski kulturni centar "Stevan Mokranjac" u Beču i tom prilikom pozvala Austrijance srpskog porekla da izađu na glasanje u nedelju.\nDraga gošća: Vesna Šuster sa domaćinima\nŠusterova, koja je na visokom petom mestu na listi kandidata FPO, koju predvodi Harald Vilimski, u razgovoru sa članovima "Mokranjca" istakla je da želi u Evropskom parlamentu da bude i "glas" Srbije. Rekla je da će se, kao poslanik u Evropskom parlamentu, zalagati za što brži prijem Srbije u članstvo EU.\nObjasnila je da to namerava da čini kako bi mladima u Srbiji otvorila bolje perspektive, jer im se članstvom u EU otvaraju velike mogućnosti.\nTakođe je ukazala i da EU ne funkcioniše kako treba, te da joj je potrebna reforma. Prema njenim rečima EU, trebalo bi da se bavi velikim izazovima, koji su nesavladivi bez zajedništva, a da se povuče iz pitanja koja najbolje rešavaju nacionalne države same. Pozvala potencijalne birače da u nedelju na glasačkom mestu pored FPO dopišu ili broj 5 ili njeno ime, i tako joj daju glas prednosti.\nGlas prednosti veoma je bitan u aktuelnoj situaciji, jer on može odlučiti o tome da Srbi konačno dobiju svog prvog predstavnika u Evropskom parlamentu.\nVesna Šuster je prisustvovala i probi prvog ansambla SKC "Stevan Mokranjac" koji se priprema za Evropsku smotru folklora. Poželela im je da u Beč vrate titulu najboljeg srpskog folklornog društva u evropskoj dijaspori.


Kakva prozivka Hamiltona...\nJasno je da Fetel više nije glavni u Ferariju! "Da li je to dobro za tim? Ne verujem. . . ", rekao je Britanac.\nPetak, 11.10.2019. | 19:43\nVozač Mercedesa Luis Hamilton rekao je danas da su kontroverze među vozačima Ferarija u trci Formule 1 u Sočiju jasno pokazale da Sebastijan Fetel više NIJE prvi vozač italijanske ekipe, ali da misli da nije dobra ideja da prioriet ima Šarl Lekler.\nNa šta je tačno mislio Hamilton?\nU Sočiju je pre dve nedelje pobedio Hamilton, ispred timskog kolege Valterija Botasa. Lekler je startovao sa pol pozicije, a prema dogovoru pre trke, propustio je Fetela da ga pretekne kako bi blokirao Hamiltona da sa druge pozicije preuzme vođstvo. Iz ekipe su zatim obavestili Fetela da mora da vrati Lekleru poziciju, što je četvorostruki svetski prvak odbio, zbog čega je Lekler negodovao....\nMeđutim, na polovini trke Fetel je morao da odustane zbog problema sa vozilom, pa je Lekler zauzeo treće mesto.\n"TAKO JE I MENI BILO"\nHamilton je uporedio situaciju sa onom iz 2007. godine, kada je kao početnik bio u timu Meklarena sa Alonsom.\n"On je bio prvi vozač, ali su se stvari promenile na sredini sezone i bili smo jednaki. Dinamika se promenila. Ima vozača koji uvek žele status prvog vozača i tada im je lakše. Ja volim to da zaradim. Ako već znaš da si broj dva, to je neka vrsta poraza", dodao je petostruki svetski šampion.\nHamilton je rekao da su timske naredbe Ferarija, koje nisu poslušane, jasan pokazatelj da je italijanska ekipa prebacila fokus na Leklera, koji ove sezone ima više pobeda i pol pozicija od timskog kolege, četvorostrukog svetskog prvaka Fetela.\n"Imaju zanimljivu dinamiku, pošto je Seb bio broj jedan, a jasno je da to sada više nije. Iz energije, iz toga kako izgledaju, vidi se da pokušavaju to sa Šarlom. Da li je to dobro za tim? Ne verujem. Ali to (da imaju prvog vozača)je filozofija koju su uvek imali", rekao je Hamilton, preneo je Skaj.\n"Razumem takvu radnu etiku", rekao je Hamilton i podestio da su on i Botas morali da rade zajedno kako bi sprečili konkurente da ih preteknu.


"Bankom" nas obezvredio,\npa besplatno dobio\nBEOGRAD - Sindikat "Nezavisnost" preduzeća "Bioprotein" iz Obrenovca, obratio se početkom ove godine Ministarstvu privrede, nezadovoljan stanjem u kojem se nalazi fabrika nakon godinu dana od privatizacije. Novi vlasnik, firma "Bankom" se optužuje za kršenje ugovornih obaveza i drastično smanjenje prava zaposlenih. Fabrika je prodata 14. aprila prošle godine na aukciji za 9,6 miliona dinara zemunskom preduzeću "Bankom". Pre privatizacije bilo je 126 zaposlenih, od kojih je 114 bilo u "Nezavisnosti". Danas je na platnom spisku samo 79 radnika.\nInače, ovu aukciju je, nadležna komisija Agencije za privatizaciju, zbog sumnje u prethodni dogovor četiri učesnika istoga dana poništila. Međutim, tadašnji ministar za privatizaciju Aleksandar Vlahović, uvažio je žalbu "Bankoma" i priznao aukciju. Predsednik "Nezavisnosti" "Bioproteina" Nikola Jovančić, kaže da su tri preostala učesnika aukcije bila povezana lica sa "Bankomom", pa je i pored "konkurencije", firma prodata tek u drugom nadmetanju za obveznice stare štednje.\nDirektor "Bioproteina" navodi da su im pre 15 dana bili kontrolori Agencije za privatizaciju i da su dobili najvišu ocenu za investiranje, ali potvrdu ove informacije u Agenciji nismo dobili. Tomović priznaje da je stari kolektivni ugovor ukinut, jer je bio "protiv interesa firme", dok predsednik "Nezavisnosti" ističe da je to učinjeno samo da se ne bi isplatile propisane otpremnine.\n- Fabrika je pre privatizacije, kroz štetne ugovore sa "Bankomom", obezvređena, jer nam je, na primer, soju prodavao po 22, dok je tržišna cena bila 14 dinara. Prodata je za samo 70.000 evra, a po proceni iz 1999. godine vredela je 4,4 miliona dolara. Na lokaciji od 12 hektara su dva proizvodna pogona, silosi i sušare. Specijalizovani smo za proizvodnju sojinog ulja i brašna, a kupci su nam godinama bili "Bambi", "Soko Štark" i "Pik Čačak".\nOd novog vlasnika smo očekivali da nas uposli, a ne rastera - kaže Jovančić, i dodaje da vlasnik ne ulaže u proizvodnju i vrši pritisak da ljudi "dobrovoljno" uz otpremnine do 1.500 evra, napuste firmu. On priznaje da nije bilo sjajno ni pre dolaska "Bankoma", ali da se ipak radilo više, a i plate su bile bolje.\nRadislav Tomović, direktor "Bioproteina", međutim, tvrdi da je reč o ličnim optužbama Jovančića, a ne i ostalih radnika.\n- Firma je privatizovana u proleće prošle godine, kada je bilo kasno za dodatno ugovaranje setve soje sa kooperantima. Zatekli smo ugovorenih 900 hektara, otkupili smo još 4.500 tona soje i omogućili korišćenje 40 odsto kapaciteta fabrike. Trenutno je soja skupa, 22 dinara, pa nam se ne isplati da je kupujemo za preradu, tvrdi on i dodaje da će puna uposlenost krenuti od jeseni, jer su ugovorene količine od 10.000 tona soje. Tomović tvrdi i da je "Bankom" do sada uložio, umesto predviđenih četiri, čak 70 miliona dinara u sirovine, opremu i nove programe.\nJovančić je kategoričan u tvrdnji da su "to prazne priče, i da se sve svelo na lickanje i sađenje 100 ruža".


Izrada flajera cena\nPočetak Usluge Izrada flajera\nStampa, izrada i osmisljavanje flajera.\nEfekat flajera i letaka je drasticno opao, retki su flajeri koji mogu da daju rezultate. Cena izrade i deljenja flajera je veoma niska, medjutim na kraju kampanje se ispostavi koliko god jeftino prosli u izradi i delenju da se racunica ne isplati. Problem flajera lezi u zasicenosti publike, prevelika kolicina deljenih flajera dovela je do averzije prema samim flajerima.\nJedini segment koji moze povecati procenat realizacije prodaje jeste dizajn i sadrzaj samog flajera. Ako uspemo da privucemo paznju kupca i iskoristimo taj momenat da mu prezentujemo zanimljivu i vankonkurentnu ponudu onda mozemo da ocekujemo rezultate prodaje. Ukoliko se vodite mislju da je samo bitno da ostampate klasicnu ponudu i podelite po sanducicima, garantujemo vam da se kampanja nece isplatiti.\nMi uspesno vodimo kompletne kampanje vezane za oglasavanje putem flajera, medjutim za tako kreativan posao je potrebno dosta truda i zbog toga nismo u mogucnosti da radimo veliku kolicinu kreativnih flajera. Nase cene izrade flajera su uobicajene, ali nasa prednost je dizajn i izrada ponude koja ima za cilj povecanje procenata same prodaje.\nZbog ogranicenog vremena nismo uvek u mogucnosti da ispunjavamo kratke rokove za kompletnu realizaciju, pozovite telefone i proverite da li mozemo da prihvatimo posao oko izrade flajera ili zakazite prvi slobodan termin. Ako je u pitanju samo stampa onda je realizacija uglavnom moguca u veoma kratkim rokovima.


Avio-kompanijama omogućeno: kraće dužine letova, manja potrošnja goriva, i emisija CО2\nInicijativa Slobodno korišćenje ruta u zajedničkom vazdušnom prostoru jugoistočne Evrope (SECSI FRA) je uspešno implementirana 01. februara 2018. godine.\nInicijativa SECSI FRA od 01. februara 2018, pruža korisnicima vazdušnog prostora duž jugoistočne ose značajne prednosti u smislu mogućnosti izbora najkraćih ruta između centralne Evrope i turističkih destinacija Grčke, Egipta i Turske. Prednosti primene SECSI FRA inicijative su značajne. Omogućavanjem planiranja i letenja direktnim (najkraćim) putanjama, na dnevnom nivou skraćuju se rastojanja do 1940 NM (nautičkih milja), čime se postižu uštede procenjene na 285 minuta u vremenu trajanja leta, smanjenje potrošnje goriva za 8 000 kilograma i smanjenje emisije CO2 (ugljen dioksida) za oko 25 500 kilograma.\nOd SECSI FRA se očekuje da avio kompanijama donese uštede od oko 600-700.000 NM u pogledu putanja letenja na godišnjem nivou. Ona će pružiti još više raspoloživih opcija prilikom izbora željenih putanja korisnika. Potpuno slobodno korišćenje ruta u vazdušnom prostoru država učesnica inicijative omogućava avio kompanijama bolje iskorišćenje vetra, ili efikasnije obilaženje preopterećenih delova vazdušnog prostora, aktivnih vojnih zona ili zona sa nepovoljnim meteorološkim usovima. Planiranje direktnih ruta povećava predvidljivost trajektorije vazduhoplova čime se smanjuje opterećenje kontrola letenja.\nRealizacija SECSI ne samo da ispunjava ciljeve Evropske komisije u pogledu implementacije „Slobodnog korišćenja ruta“ širom Evrope već, takođe, zadovoljava i zahteve korisnika vazdušnog prostora u pogledu raspoloživosti višestrukih rutnih opcija za isti par gradova. Ova saradnja dovešće do stvaranja jednog od najvećih međunarodnih prostora slobodnog korišćenja vazdušnih ruta u Evropi i predstavlja značajan korak ka uspostavljanju zajedničkog Evropskog slobodnog korišćenja ruta (FRA) do 2022.godine.


JUBILARNA 20. KONFERENCIJA EUROMONEY U BEČU: Kako izbeći zamke deflacije - Nira Press\nPočetna » JUBILARNA 20. KONFERENCIJA EUROMONEY U BEČU: Kako izbeći zamke deflacije\nDržave centralne i istočne Evrope i dalje osećaju efekte finansijske krize. To znači da fokus ostaje na makroekonomskoj i finansijskoj stabilnosti, uz suočavanje sa mogućom deflacijom. Prema ocenama bankara i investitora, regionu CIE prognozira se slab rast, tek nešto iznad evropskog proseka\nPanel o fiskalnoj politici na kojem je učestvovao i srpski ministar finansija Dušan Vujović\nMakroekonomska stabilnost, strukturne reforme i fleksibilnija monetarna politika prioriteti su za obezbeđivanje oporavka i jačanje potencijalnog rasta na srednji rok. Ovo je bio jedan od glavnih zaključaka ovogodišnje jubilarne, dvadesete po redu, konferencije Juromani (Euromoney) koja je održana 20. i 21. januara u Beču.\nNa najvećem skupu bankara i investitora centralne i istočne Evrope (CIE), prisutno je bilo više od 1.100 učesnika iz cele Evrope. Oni su, zajedno sa ministrima finansija, direktorima međunarodnih finansijskih institucija i guvernerima centralnih banaka, kao i sa vodećim poslovnim ljudima i ekonomskim stručnjacima, govorili o najvažnijim temama iz oblasti poslovanja i finansija.\nRazmenjena su mišljenja o ekonomskoj perspektivi, stabilnosti finansijskog sektora i deviznim tržištima, u svetlu neočekivane odluke Švajcarske centralne banke (Swiss national bank) da odustane od ograničavanja rasta franka prema evru. Kreatori politike, ekonomisti i poslovni lideri ocenjivali su efekte naglog pada cene sirove nafte na globalnom tržištu, kao i posledice evropskih sankcija prema Rusiji i geopolitičke nestabilnosti u Ukrajini, Siriji i Iraku.


Posle nekoliko godina priprema i dva objavljena tendera, BELEN je konačno uspeo da pronađe partnera za osnivanje crnogorske berze električne energije. Albanija, Kosovo*, Crna Gora i Severna Makedonija, ugovorne strane Energetske zajednice, već nekoliko godina ne uspevaju da formiraju berze električne energije. Od članica Energetske zajednice berzu u regionu ima samo Srbije (SEEPEX).\nSaradnja, kako se dodaje, uključuje podršku za uspostavljanje procesa i procedura potrebnih za funkcionisanje dan-unapred tržišta u Crnoj Gori, povezivanje tržišta sa susednim zemljama i procese kliringa i finansijskog poravnanja.\nPlanirano je da crnogorsko dan-unapred tržište električne energije krene sa operativnim radom u drugoj polovini 2022, a da se odmah nakon toga započne povezivanje sa susednim tržištima, naveo je BELEN.\nPrema rečima Matije Medojevića, izvršnog direktora BELEN-a, ciljevi ove firme uključuju povezivanje nacionalnog tržišta električne energije sa najmanje jednom susednom zemljom, kao i kasnije uspostavljanje unutardnevnog i fjučers tržišta.\nHuan Perez, direktor za strateški razvoj berze EPEX SPOT, izrazio je zadovoljstvo zbog ugovora o pružanju usluga koji će našim partnerima omogućiti da iskoriste benefite dobro poznatih rešenja za trgovinu i kliring koja pruža EPEX SPOT.\nInače, BELEN je na tenderu u martu 2019. odabrao berzu Nord Pool za partnera u uspostavljanju crnogorske berze, ali su pregovori očigledno bili neuspešni.\nTagovi: BELEN, berza električne energije, BSP Southpool, dan-unapred tržište, EPEX SPOT, spajanje tržišta električne energije, tržište električne energije\nPočetna » Vesti » Električna energija » Crnogorska berza električne energije počinje da radi u drugoj polovini 2022.


Standardi usluge su jedan od regulatornih mehanizama u sistemu socijalne zaštite i predstavljaju skup dogovorenih merljivih i proverljivih kriterijuma i pokazatelja na osnovu kojih se mere elementi kvaliteta socijalne usluge, a koji omogućavaju da korisnik dobije ujednačenu uslugu, nezavisno od toga ko je obezbeđuje. ''Standardi su dokumentovani dogovori koji sadrže tehničke specifikacije ili druge precizne kriterijume koji se konzistentno koriste kao pravila, smernice ili definicije karakteristika u cilju obezbeđenja da proizvodi, procesi ili usluge odgovaraju svojoj nameni'' (ISO 9000).\nSvrha standarda usluga je da daju odgovore na pitanja ko, kako, kojim grupama korisnika, na koji način i pod kojim uslovima može da pruža uslugu u sistemu socijalne zaštite. Republički zavod za socijalnu zaštitu aktivni je učesnik u procesu standardizacije, od definisanja ciljeva i svrhe standarda usluga, do izrade vodiča za njihovu primenu.\nOpšta, sveobuhvatna načela kvaliteta usluga socijalne zaštite definisana su od strane Evropskog komiteta za socijalnu zaštitu (2010), koji je usvojio Dobrovoljni Evropski okvir kvaliteta socijalnih usluga (A voluntary European quality framework for social services). Ovim dokumentom podstaknuto je zajedničko shvatanje kvaliteta socijalnih usluga i identifikovana su načela kvaliteta koja usluge treba da ispune, kao i metodološke smernice za njihovu praktičnu primenu. Opšta načela kvaliteta socijalnih usluga su: dostupnost, pristupačnost, finansijska dostupnost, usmerenost na korisnika, sveobuhvatnost, kontinuiranost i usmerenost na rezultate.\nPosmatrano iz perspektive njihove osnovne funkcije – regulatorni mehanizam za kontrolu kvaliteta socijalnih usluga, dve najvažnije karakteristike standarda su:\nDa su merljivi (da mogu s pouzdanošću da se ocene i da se izmeri njihova ispunjenost)\nDa su ostvarljivi (da mogu da se ispoštuju/ispune od strane svih pružalaca usluga).\nU socijalnoj zaštiti standardi se operacionalizuju kroz funkcionalne i strukturalne standarde.\nFunkcionalni standardi predstavljaju osnovne zahteve stručnog postupka i određuju njegove vrednosne, kvantitativne i kvalitativne dimenzije.\nStrukturni standardi se odnose na infrastrukturne, kadrovske i organizacione aspekte službe. Pod infrastrukturnim aspektima podrazumevaju se uslovi vezani za lokaciju, prostornu funkcionalnost, opremljenost. Ljudski resursi se odnose na strukturu i broj zaposlenih stručnih radnika, stručnih saradnika i saradnika. Organizacioni aspekti usmereni su ka stvaranju efikasnih i ekomočnih oblika upravljanja, baziranih na transparentnom i planskom pristupu.\nMinimalni standardi za pružanje usluga u Republici Srbiji definisani su Pravilnikom o bližim uslovima i standardima za pružanje usluga socijalne zaštite (2013) sa ciljem da definišu minimalne zahteve koje aktuelni i budući pružaoci usluga treba da ispune. Ispunjenost minimalnih standarda je osnovni uslov za dobijanje licence za pružanje određene usluge socijalne zaštite.\nPoseban doprinos Republički zavod za socijalnu zaštitu dao je u izradi Pravilnika, u definisanju minimalnih standarda i specifikacija za pojedine grupe usluga, kao i u izradi vodiča za njihovu primenu.\nSa ciljem da lokalnim samouprava i pružaocima lokalnih socijalnih usluga pruži stručnu podršku, Republički zavod za socijalnu zaštitu je izradio „Vodič lokalnim samoupravama za upostavljanje i razvoj usluga u zajednici - smernice za uspostavljanje i pružanje usluge“. Takođe, za dve najrasprostranjenije socijalne usluge, Zavod je izradio posebne smernice:\n„Dnevni boravak za decu i mlade sa invaliditetom - smernice za uspostavljanje i pružanje usluge“ i\n„Stanovanje uz podršku za mlade koji se osamostaljuju i osobe sa invaliditetom - smernice za uspostavljanje i pružanje usluge“.\nKako bi dao poseban doprinos razvoju volonterstva u oblasti pružanja usluga socijalne zaštite na lokalnom nivou, iste godine je Zavod izradio i „Priručnik za obuku volontera za rad sa decom i mladima sa smetnjama u razvoju - smernice za pružaoce usluga socijalne zaštite“.\nU narednom periodu, Republički zavod za socijalnu zaštitu nastaviće da se bavi uređivanjem standarda kvaliteta socijalnih usluga, čime se obezbeđuje zaštita interesa građana i stvaraju uslovi za razvoj socijalnih usluga na osnovu najnovijih naučnih dostignuća i praktičnih saznanja o potrebama korisnika u sistemu socijalne zaštite.


Istorija za budućnost – Euro Clio HIP BiH\nIstorija za budućnost\nUdruženje nastavnika i profesora historije/istorije/povijesti u BiH EUROCLIO HIP implementira projekat Istorija za budućnost koji je podržan od strane USAID-ovog projekta PRO-Budućnost. Putem implementiranja projektinih aktivnosti želimo uspostaviti saradnju između nastavnika u osnovnim školama u BiH, posebno nastavnika istorije, demokratije i ljudskih prava, te nastavnika razredne nastave. Opštine iz kojih dolaze nastavnici su opštine partneri koje su od ranije uključene u aktivnosti projekta PRO-Budućnost .\nUz podršku Američke agencije za međunarodni razvoj – USAID-a kroz projekat PRO-Budućnost koji implementira CRS (Catholic Relief Services) zajedno sa partnerima.\nTeme koje ćemo zajednički obrađivati sa učesnicima u projektu su od značaja za procese pomirenja i ojačavanja mira i povjerenja među narodima u BiH.\nLokalna istorija – učenje o bližoj i daljoj prošlosti lokalne sredine, odnosima sa susjedima, običajima, tradiciji, nisu dio zvaničnog plana i programa, kao ni nastava zasnovana na korištenju istorijskih izvora i multiperspektivnosti. Opisano stanje je jedan od uzroka nerazumijevanja i nepovjerenja među narodima, kako u lokalnim sredinama, tako i šire. Upoznavanjem i učenjem jednih od drugima, moguće je prevazići podjele i pronalaskom dobrih primjera saradnje i dobrosusjednih odnosa, moguće je uticati na povećanje povjerenja među mladima i doprinjeti procesima izgradnje mira u BiH.\nTokom trodnevne radionice učesnicima ćemo, na praktičnim primjerima, pokazati kako u praksi funkcioniše metodologija malih istraživanja, koja su lako primjenjiva u svakodnevnom radu u učionici, u kojima i učenici postaju aktivni sudionici, a ne samo pasivni posmatrači.\nPRO-Budućnost (Povjerenje, Razumijevanje, Odgovornost za Budućnost) je četverogodišnji projekat Američke agencije za međunarodni razvoj (USAID) koji implementira Catholic Relief Services (CRS) s ciljem izgradnje pomirenja i povjerenja među građanima svih etničkih grupa u BiH, koji se temelji na pretpostavci da izgradnja trajnog mira počinje otvaranjem iskrenog dijaloga te razumijevanjem druge strane.\nPored toga, učesnici ove radionice će imati priliku da uzmu učešće i u radu ljetnje škole u organizaciji EUROCLIO koja okuplja preko 80 nastavnika istorije iz 10 zemalja . To će biti prilika da se nastavnici iz BiH upoznaju, razmjene iskustva i nauče nešto novo od kolega iz zemalja okruženja i Evropske unije.


"Danas smo imali šansu da okrenemo novu stranicu u odnosima dve zemlje. Žao mi je što je provokacija koja je došla od strane premijera Albanije Edija Rame dovela do toga da ta šansa u ovom trenutku bude propuštena. Ali još uvek želimo da radimo zajedno za budućnost našeg regiona", rekao je za RSE Aleksandar Vučić, predsednik Vlade Srbije, posle sastanka u Beogradu sa albanskim premijerom.\nAnalitičari: Uprkos incidentu oko Kosova, Vučić i Rama probili led\nEdi Rama, prvi premijer Albanije u poseti Srbiji nakon Envera Hodže pre 68 godina, dočekan je uz najviše državne počasti posle kojih je sa premijerom Aleksandrom Vučićem imao sastanak u četiri oka, nakon kog je usledila press konferencija.\nObraćanje novinarima počelo je prijateljskim porukama, izjavama o potrebi saradnje i neophodnosti puta ka evrointegracijama, ali sve se ubrzo promenilo nakon uvodnog izlaganja Edija Rame.\n“Nezavisnost Kosova je realnost i što pre to Srbija prihvati brže ćemo kao region ići napred. To je realnost koju je prihvatila velika većina država sveta. Naši stavovi se razlikuju ali to ne bi trebalo da nas sprečava da jedni drugima u oči kažemo istinu. Put svih nas u regionu je jednosmeran, a to je zajednički put ka Evropskoj uniji. Što pre to prihvatimo brže ćemo ići napred u svakom smislu.”\nOva izjava iznenadila je Aleksandra Vučića, posebno što na sastanku Kosovo nije bilo tema, pa je reagovao posle prvog novinarskog pitanja.\nOcene analitičara: Uprkos incidentu oko Kosova, Vučić i Rama probili led\n„Najpre želim da kažem da nisam očekivao provokaciju od gospodina Rame. I nisam očekivao da će da govori o Kosovu i Metohiji jer ne znam kakve on ima veze sa Kosovom i Metohijom. Ali moram njemu da odgovorim jer neću da dozvolim da iko ponižava Srbiju u Beogradu. Kosovo i Metohija je deo Srbije, po Ustavu Republike Srbije, i nikakve veze sa Albanijom nije imalo i neće imati.“\nIako je Ramin dolazak počeo u prijateljskom tonu, uprkos nedavnim tenzijama, nakon razmene ovih stavova dijalog je nastavljen u zategnutoj atmosferi.\nTema Kosova tako je u zasenak bacila sve pozitivne poruke koje su dvojica premijera poslala javnosti, da je njihov sastanak istorijski korak napred u odnosima dve zemlje, potpisivanje sporazuma o saradnji u oblasti carine, ali i poziv Vučiću da iduće godine dođe u Tiranu. Premijer Srbije ipak je potvrdio da će posetiti Albaniju.\n“Naravno, trudiću se da budem gost koji neće da provocira domaćina. Ali ću doći sa istim porukama, da je Kosovo i Metohija deo Srbije. I doći ću sa porukom da verujem u UEFA jer sam siguran da je dobro razumela šta se desilo ovde na stadionu Partizana. To potvrđuje i činjenica da je utakmicu registrovala rezultatom 3:0 za Srbiju. Verujem da će i naši nadležni organi doći do rezultata u istrazi i da ćemo pokazati šta se desilo. Nije bilo slučajno i bilo je vrlo organizovano. Što se tiče svega drugog, mi smo spremni da sarađujemo.”\nPoseta Rame došla je posle velikih tenzija izazvanih incidentom na fudbalskoj utakmici Srbija-Albanija na kojoj je iznad terena puštena bespilotna letelica sa zastavom takozvane Velike Albanije, posle čega je privremeno odložen susret dvojice premijera. Nadležni organi u Srbiji saopštili su da sumnjaju da je za organizaciju te političke provokacije odgovoran brat Edija Rame koji se, uz činjenicu da nije bilo novinarskih pitanja da li je to tačno, na duhovit način osvrnuo na taj događaj.\n“U svakom slučaju, više volim košarku nego fudbal. Želeo bih da u Tirani odigramo meč veterana Albanije i Srbije. Voleo bih da zaigram za Srbiju, a da na primer Aleksandar igra u timu Albanije, bila bi to fantastična prijateljska utakmica. Srbija bi sigurno pobedila jer bih ja igrao sa njima. Srećan sam što su danas albanska i srpska zastava ovde zajedno, kao obostrani izraz dobre volje da se gleda napred i da fudbal i folklor ne mešamo sa našom budućnošću i budućnošću naše dece”, rekao je Edi Rama.\nKao jedna od potvrda obostranih izjava o potrebi da se problemi i incidenti ostave u prošlosti, posle sastanka u Beogradu najavljeno je da će se raditi na sporazumu na osnovu kog bi građani Srbije i Albanije u ove države mogli da putuju samo uz ličnu kartu.\nNakon problema zbog različitih stavova o Kosovu i situacije koju je Aleksandar Vučić nazvao incidentom dvojica premijera na konferenciji za medije više se nisu vraćala na tu temu. Iako je za ovaj događaj vladalo veliko interesovanje novinara iz regiona novinarima su bila dozvoljena samo četiri pitanja, po dva za medije iz Albanije i Srbije.\nU programu dvodnevnog boravka Edija Rame u Srbiji, pored susreta sa Aleksandrom Vučićem, je i predavanje na okruglom stolu “Saradnja Srbije i Albanije", sastanak sa gradonačelnikom Beograda Sinišom Malim i poseta Preševu.


Valdanos – Bankar.me\nMF odbilo zahtjev MN Invest o razmjeni zemljišta u Valdanosu za zemljište u Nikšiću\nOctober 23, 2018 CRNA GORA, NEKRETNINE, SVE VIJESTI 0\nNova demokratska snaga Forca sa zadovoljstvom obaviještava javnost da je Ministarstvo finansija 16. oktobra 2018. godine odbilo zahtjev kompanije MN Invest o razmjeni jednog dijela zemljišta u Valdanosu za zemljište u Nikšiću.\nDržava razmatra da trampi Valdanos za Bogetiće\nOctober 8, 2018 CRNA GORA, NEKRETNINE, SVE VIJESTI 0\nMinistarstvo finansija razmatra zahtjev kompanije MN invest koja bi da zamijeni 670.000 kvadrata na Bogetićima za istu površinu u Valdanosu.\nVujović: Zemljište na Valdanosu mora biti vraćeno starim vlasnicima\nAugust 19, 2016 CRNA GORA, NEKRETNINE, PLANETA, SVE VIJESTI 0\nLokalitet Valdanos jedan je od najgorih primjera neuspjele, propale restitucije oduzete imovine u Crnoj Gori, ocijenio je potpredsjednik Vlade, Milorad Vujović, dodajući da to zemljište mora biti vraćeno starim vlasnicima.\nVlada planira prodaju i valorizaciju turističkih lokaliteta u Ulcinju\nFebruary 3, 2014 BERZA, CRNA GORA, NEKRETNINE, SVE VIJESTI 0\nVlada je ovogodišnjim ambicioznim Planom privatizacije i valorizacije državne imovine planirala da proda ili da da u zakup šest lokacija i preduzeća u Ulcinju, između ostalih i Veliku plažu i Adu Bojanu. Predviđeno je da se putem javnog tendera proda 63,5 odsto HTP Ulcinjska rivijera, kroz berzansku prodaju 9,8 odsto …